
LITTERAE APOSTOLICAE 
I 


ERECTIO NOVI VICARIATUS APOSTOLICI HO-NAN ORIENTALIS 


BENEDICTUS PP. XV 


Ad perpetuam rei memoriam. — Summa afficimur laetitia, quum 
edocti simus, catholicam fidem adeo in longinquas regiones propagatam 
esse, ut vinea Domini novos ibidem operarios exigat et requirat. Et 
pro altissimo munere, Nobis divinitus commisso, gratum acceptumque 
habemus, spiritualibus fidelium necessitatibus primo quoque tempore 
providere. Cum igitur relatum sit Nobis, in Apostolico Vicariatu Ho-nan 
meridionali, alumnis Seminarii Mediolanensis ab Exteris Missionibus 
concredito, ubi, propter eorum studium atque operam sollertem, regic 
occidentalis abhinc annus quinqgue distracta fuit, et aliis non minus 
actuosis Missionariis tradita, Christi religionem, iuvante Domino, in 
dies feliciter augeri; Nos, ad huiusmodi incrementum adiuvandum, novum 
intra illius Missionis fines Vicariatum constituere decrevimus. Quare 
omnibus rei momentis attente perpensis cum VV. FF. NN. S. R. E. 
Cardd. christiano nomini propagando, motu proprio, certa scientia ac 
matura deliberatione Nostra deque Apostolicae potestatis plenitudine, 
praesentium tenore ab Apostolico Vicariatu Ho-nanensi meridionali 
civiles Praefecturas, vulgo Kueitefu, Cengcioufu et Kaifongfu nuncu- 
patas, disiungimus ac separamus, easque in proprium Vicariatum Apo- 

stolicum erigimus cum omnibus et singulis iuribus, honoribus, privile- 
giis, indultis, quae ad huiusmodi Vicariatus Apostolicos pertinent, eumque 
« de Ho-nan orientali » nominandum esse statuimus. Volumus autem, ut 
a postrema harum Praefectura, idest « Kaifongfu », civiles Sub-praefe- 
cturae « Juciou, Singtchenghsieng » et « Mihsieng » excipiantur, et novus 
erectus Vicariatus de Ho-nan orientalis eorundem Alumnorum Semi- 
narii ab exteris Missionibus Mediolani, qui tantum ibidem meruerunt, 
curis et laboribus demandetur. - Decernentes praesentes Litteras firmas, 
validas et efficaces semper exsistere et fore, suosque plenarios atque 
integros effectus sortiri atque obtinere, illisque ad quos spectat vel in 
posterum spectare poterit in omnibus et per omnia plenissime suffra- 
gari, sicque in praemissis per quoslibet iudices ordinarios ac delegatos 
iudicari ac definiri debere, atque irritum esse et inane si quid secus 
super his a quoquam, quavis auctoritate, scienter vel ignoranter conti- 
gerit attentari. - Non obstantibus Nostra et Cancellariae Apostolicae 
regula de iure quaesito non tollendo, aliisque Constitutionibus et San- 
ctionibus Apostolicis ceterisque omnibus in contrarium facientibus 
quibuscumque. 

Datum Romae apud S. Petrum, sub annulo Piscatoris, die xx1 
mensis septembris anno mcmxvi, Pontificatus Nostri tertio. 


De speciali mandato SSimi 
P. Carp. Gasparri, a Secretis Status, 


II 


DECERNITUR NOMISMA PRO COHORTE MILITUM, QUI VULGO « GENDARMI PON- 
TIFICII » VOCANTUR, CENTESIMO EXEUNTE ANNO AB EIUS INSTITUTIONE. 


BENEDICTUS PP. XV 


Ad perpetuam rei memoriam. — Cum centesimus hoc ipso die 
compleatur annus, ex quo fel. rec. decessor Noster Pius VII militum 
Cohortem instituit, quae, initio, vulgo « dei Carabinieri Pontificii » nun- 
cupabatur, nunc, mutato nomine, « dei Gendarmi Pontificii » audit, 
nolumus faustum hunc praeterire diem, quin paternae Nostrae erga 
eandem benevolentiae peculiare publice edamus testimonium. Grato 
enim iucurdoque recolimus animo, quam praeclaram Pontificia ea Cohors 
pepererit sibi hoc intervallo laudem in tuenda tum civilis communitatis 
tum Romanorum Pontificum securitate; cuius in perfunctione muneris, 


— 

quemadmodum antehac decessoribus Nostris, sic Nobis in praesenti, 
pro rerum temporumque condicione, fidelitatem virtutemque suam 
luculenter probavit. Laetabilis igitur eventi ut aliquod exstaret moni- 
mentum, nomisma signari iussimus, cuius adversa pars Nostram refert 
imaginem et nomen et Pontificatus annum; aversa autem habet tum 
expressa gentilicia insignia Pii VII et Nostra, Clavibus ac Tiara superim- 
positis, et duobus ramis, altero quercus, lauri altero, subnexis atque hinc 
inde in coronae modum inflexis, tum inscriptos in orbem titulos « Co- 
HORT! MiLiTuM PontTiFicUM », « Fiper VIRTUTI », nUMero anni MPCCCXVI 
sinistrorsum, anni McMxvi dextrorsum, inter utrumque titulum interiecto. 
Concedimus vero ut dilecti filii Pontificiae Cohortis seu ductores seu 
milites, quotquot hodie stipendia merent, nomisma ita signatum, quod e 
taenia serica caerulei coloris, extremis oris flava, dependeat, in saecu- 
larium horum sollemnium memoriam, ad sinistrum ‘pectoris latus gestare 
possint omnes; eiusmodi autem concessionem Nostram, pro iis qui legi- 
time ea utentur, benigne volumus eosdem parere effectus, atque annus 
plenus in militia consumptus. Confidimus interea fore, ut praecipua 
haec voluntatis Nostrae significatio, qua milites securitati Aedium Nostra- 
rum tutandae honestamus, id prorsus efficiat, ut iidem, tum fidei morum- 
que integritate, tum navitate sollertiaque in officiis suis fungendis haud 
minore fulgeant, quam qui ex eadem Cohorte ante actis temporibus 
mirabiles decessoribus Nostris praebuerunt utilitates. Contrariis quibus- 
libet minime obstantibus. 

Datum Romae apud Sanctum Petrum, sub annulo Piscatoris, die 
xxlI mensis octobris anno mcmxvi, Pontificatus Nostri tertio. 


P. Carp. GasparRI, a Secretis Status. 


MOTU PROPRIO 


DE SANCTUARIIS S. MARIAE AD RUPES ET S. BERNARDINI SENENSIS QUOD 
AQUILAE EST, MINISTRI GENERALIS FRATRUM MINORUM IURISDICTIONI 
IMMEDIATE SUBIICIENDIS. 


BENEDICTUS PP. XV 


Sanctae Mariae ad Rupes, imminens valli Suppentoniae, Sanctua- 
rium, quod quidem decessor Noster fel. rec. Pius X basilicam minorem 
appellavit, cum aedificiis adiunctis, id est coenobio et ecclesia, constat 
ab anno McMxII, ex eiusdem decessoris chirographo, in dominium et 

proprietatem cessisse Apostolicae Sedis; ipsius autem custodiam ac pro- 
curationem Fratribus Ordinis Minorum e provincia Saxonica S. Crucis 
in perpetuum demandatam esse, hac lege ut illius provinciae minister 
in ea procuratione gerenda Apostolicae Sedis vice fungeretur. Iam vero, 
cum cognoverimus eum ministrum provincialem instanter a moderatore 
Ordinis petere et eius basilicae et coenobii et ecclesiae regimen depo- 
nere sibi liceat, videtur Nobis commoda oblata occasio, ut, praesertim 
ob religiosam disciplinam eo sanctius ibi cum pietatis popularis incre- 
mento servandam, pro Saxoniae provinciali ipsum Ordinis praepositum 
substituamus. Itaque his litteris Motu Proprio et certa scientia edicimus, 
ut Sanctuarium S. Mariae ad Rupes cum coenobio et ecclesia continen- 
tibus, iam nunc ministri generalis Fratrum Minorum iurisdictioni imme- 
diate subsint; eidemque iura ac privilegia omnia quae in id Sanctuarium 
easque aedes quae ministro et provinciae Fratrum Minorum Saxoniae 
tributa sunt, attribuimus. - Aliis iisque gravibus causis adducimur, ut 
de domo minoritica, quae Aquilae est in Aprutio, coniunctaque ecclesia 
S. Bernardini Senensis, ubi sacri eius cineres requiescunt, idem decer- 
namus. Quare in hance quoque tum domum tum ecclesiam non alius 
quam minister generalis Ordinis Minorum posthac iurisdictionem habe- 
bit. Is autem utrique coenobio Sanctuarioque S. Mariae ad Rupes et 
S. Bernardini Senensis sodalem praeficiet, Praesidentis titulo; eique ad 
varia ministeria tot adiiciet sacerdotes et laicos, quot res postulaverit; 
quos omnes delegerit ex quavis Ordinis provincia, more usitato in 
omnibus coenobiis Fratrum Minorum, quae sub dicione ministri gene- 
ralis Ordinis directe sunt. 

Atque haec volumus et iubemus, contrariis quibusvis non obstan- 
tibus. 

Datum Romae apud S. Petrum, die xrx mensis septembris, anno 
mpccccxvI, Pontificatus Nostri tertio. 


BENEDICTUS PP. XV 

EPISTOLAE 


I 


AD LUDOVICUM NAZARIUM S&S. R. E. PRESB. CARD. BEGIN, ARCHIEPISCOPUM QUE- 
BECENSEM, CETEROSQUE ARCHIEPISCOPOS ET EPISCOPOS REGIONIS CANA- 
DENSIS: MUTUAM INTER FIDELES CONIUNCTIONEM ENIXE COMMENDAT. 


Dilecte Fili noster, Venerabiles Fratres, salutem et apostolicam 
benedictionem. — Commisso divinitus Nobis pascendi dominici gregis 
officio vehementer impellimur, ut, si qua inter Ecclesiae filios discidia 
commoveantur, unde pacem mutuamque coniunctionem in discrimen 
vocari contingat, ea quoquo pacto componere pro viribus studeamus. 
Quid enim tam rei catholicae perniciosum, aut quid a divinis prae- 
ceptis Ecclesiaeque principiis tam alienum, quam christifideles inter 
se studiis partium dividi? Siquidem regnum in se ipsum divisum deso- 
labitur: et christianus populus, si quando cor unum et anima una esse 
desierit, ab illa sensim caritate desciscit, quae non modo est vinculum 
perfectionis,‘ sed christiani nominis praecipua ac prima lex,* cum eam 
humani generis Redemptor discipulis suis veluti testamento commen- 
daverit,* eandemque verae fidei signum et argumentum fore edixerit: 
In hoc cognoscent omnes quia discipuli mei estis, si dilectionem habueritis 
ad invicem.* Accedit quod dissensiones eiusmodi, praeterquam quod a 
Christi Domini spiritu longissime absunt, id quoque misere efficiunt, 
ut eos qui foris sunt a catholica fide magis magisque avertant, cum, 
contra, fraterna catholicorum consensio et caritas magno semper fuerit 
externis ad participandam eorum societatem invitamento. 

Itaque in summa versamur sollicitudine, venerabiles Fratres, ob 
eas, quae inter catholicos istius regionis, quorum alioqui fides et pietas 
apud omnes pervagata est, abhinc aliquot annos exarsere simultatus; 
quas quidem cotidie ingravescere et publicas iam factas esse, tum plu- 
ribus certisque argumentis comperimus, tum etiam a vobismetipsis 
edocti sumus. 


1 Coloss., UI, 14. 
MatrTu., XXII, 38-39. 

3 Io., XIII, 34; XV, 12, 17; XVII, 11. 
Io., XIII, 35. 

Quaenam vero sit huius causa discidii, plane liquet. Cum enim ex 
catholicis Canadensibus alii, ex Gallis oriundi, gallico sermone, alii, etsi 
varia ab stirpe profecti, anglico utantur, idcirco inter se decertant, 
contendunt. 

Franco-canadenses, quos vocant, recte omnia in sua Quebecensi 
provincia procedere affirmant; ast in Ontario aliisque locis, ubi suae stir- 
pis familiae haud ita paucae vitam degunt, sermoque anglicus, provinciae 
lege, in usu est, non aequam haberi sermonis gallici rationem nec in 
ministeriis sacris nec in separatis catholicorum scholis, conqueruntur. 
Volunt igitur, ita, pro catholicorum utriusque linguae numero, sacri 
administri ecclesiis praeficiantur, ut, ubi Franco-canadenses sint numero 
plures, ibi sacerdos suae linguae ac stirpis sibi constituatur; in paroeciis 
autem, in quorum finibus iidem aliquo numero vivunt, in praedicatione 
verbi aliisque ecclesiasticis officiis sermo gallicus item atque anglicus 
adhibeatur; ut denique in separatis scholis, eo modo, qui, suo ipsorum 
iudicio, plenior aptiorque videatur, pueri gallicum sermonem doceantur. 

Contendunt ex adverso alii, in Ontario ceterisque linguae anglicae 
provinciis catholicos pauciores esse quam acatholici, tametsi Franco- 
canadenses catholicis alterius linguae praestent alicubi numero; in desi- 
gnandis vero ecclesiae administris rationem ducendam quoque esse tum 
eorum qui ad veram religionem converti possint ac debeant, tum lin- 
guae quae provinciae sit propria, tum etiam aliarum locorum persona- 
rumque condicionum, neque inspecta tantummodo maiore catholicarum 
stirpium parte rem dirimi posse. Addunt, haud raro sacerdotes Franco- 
canadenses anglicum sermonem aut minus probe nosse, aut non optime 
loqui, aut suae gentis linguae postponere: ex quo accidere, ut in mini- 
sterio exercendo vel parum proficient vel non eam praestent operam, 
quam locorum necessitas postulat. Ad scholas separatas quod attinet, 
si gallicus sermo sic traderetur, quemadmodum Franco-canadenses po- 
scunt, id rectae puerorum institutioni in sermone anglico, provinciae 
proprio, graviter obfuturum, non sine parentum offensione, qui coge- 
rentur vel sumptu suo mancam supplere institutionem ut filii anglicam 
linguam perfecte absoluteque addiscerent, vel, catholicis scholis postha- 
bitis, filios ad publicas seu neutras mittere, quod omnino nefas; ea deni- 
que institutionis ratione facile excitam iri gubernatorum invidiam in scho- 
las separatas, quas si de communis utilitatis negligentia argui liceret, in 
discrimine versari posset ipsum legis de propriis catholicorum scholis 
beneficium, quod incolume servari religionis quam plurimum interest. 

Atque utinam haec omnia sedate placideque disceptarentur! Verum, 
quasi in causa sit gens vel religio ipsa, in diariis et ephemeridibus, in 

libris et opusculis, in privatis colloquiis et in publicis contionibus, tam 
acriter exagitantur, ut, animis magis magisque incensis concitatisque, 
discidium inter utramque partem cotidie insanabilius evadat. 

Huic tanto incommodo ut opportuna adhibeamus remedia, placet, 
venerabiles Fratres, quos Nobis coniunctissimos novimus, vobiscum con- 
silia Nostra communicare. Sciatis, rem vos facturos, qua nulla Nobis 
optatior, si omni contentione enitemini, ut, cum pacis caritatisque 
muneribus, consensus atque coniunclio inter fideles procurationi vestrae 
creditos denuo consistat. Verba apostoli Pauli Nostra facimus: Obsecro 
vos, fratres, per nomen Domini Nostri Iesu Christi, ut idipsum dicatis 
omnes, et non sint in vobis schismata: sitis autem perfecti in eodem sensu 
et in eadem sententia...1 supportantes invicem in caritate, solliciti servare 
unitatem spiritus in vinculo pacis.* Filii enim sumus eiusdem -Patris, 
eiusdem divinae mensae eorumdemque sacramentorum participes, ad 
eandem vocati beatitatem: in unum corpus baptizati... in uno Spiritu 
potati.® Quicumque enim in Christo baptizati estis, Christum induistis: * 
... ubi non est gentilis et iudaeus, circumcisio et praeputium, barbarus et 
Scytha, servus et liber, sed omnia et in omnibus Christus. ® 

Quod si fideles regionis istius, ratione familiarum ac stirpium, non 
idem sentiunt, et angustiantur vasa carnis, at contra oportet, suasore 
Augustino,® ut dilatentur spatia caritatis. Si vero ex aequo bonoque et ex 
sola caritatis lege nequeant omnia componi, sunt in Ecclesia, a Spiritu 
Sancto positi, qui iudicent, et quorum sententiae parere fideles debeant, 
si velint Christi esse et haberi nolint tamquam ethnici et publicani. 

Controversias igitur dirimere, quas inter se habent catholici Cana- 
denses de utriusque sermonis iuribus et usu in sacris aedibus et in scho- 
lis catholicorum propriis, Episcoporum est, eorum praesertim qui iis 
praesunt dioecesibus ubi plus ardet contentio. Quare hortamur in unum 
conveniant, rem tam gravem diligenter considerent atque perpendant, 
propositaque sibi unice Christi causa animarumque salute, quae iusta 
et opportuna visa sint, statuant ac decernant. Quod si, quavis de causa, 
eorum sententia definiri quaestio ac terminari nequeat, rem ad Aposto- 
licam hanc Sedem deferant, quae causam ad iustitiae et caritatis leges 


I Cor., 1, 10. 

2 Eph., IV, 2-3. 

3 I Cor., xu, 13. 

* Galat., III, 27. 

5 Coloss., Ill, 11. 

® Sermo LXIX, Mienz, P. L., t. 38, col. 440. 

sic dirimet, ut fideles pacem mutuamque benevolentiam, sicut decet 
sanctos, in posterum conservent. 

Interim autem, diaria et ephemerides, quae catholico nomine glo- 
riantur, oportet discordiam inter fideles ne alant, neve Ecclesiae iudi- 
cium praeoccupent; quae qui conscribunt, si patienter modesteque 
siluerint, si animis sedandis dederint ultro operam, rem professione sua 
omnino dignam fecerint. Abstineant item se fideles ab hac quaestione 
in popularibus comitiis, in contionibus, in coetibus catholicis proprii 
nominis pertractanda; fieri enim paene nequit, quin oratores studio 
partium abripiantur novasque incendio tam vehementi faces admoveant. 

Quae vero omnibus paterno animo praescribimus, ea quidem clerus 
sibi in primis praecipi sciat. Cum enim sacerdotes forma gregis fieri et 
esse debeant ex animo, eos plane dedecet ista aemulationis invidiaeque 
tempestate iactari. Quare peramanter eos admonemus ceteris e populo 
praeeant, tum moderatione et benignitate animi, tum sacrorum Antisti- 
tum reverentia, tum denique obedientia, in iis potissimum quae ad iusti- 
tiam et disciplinam ecclesiasticam pertinent et de quibus Ecclesia iure 
suo decernit. Certe spirituali bono et concordiae catholicorum utriusque 
linguae valde est profuturum, si sacerdotes utrumque sermonem calle- 
bunt omnes. Quamobrem mirifice delectati sumus cum accepimus, in 
nonnulla seminaria eam inductam esse disciplinam, ut clerici et gallice 
et anglice loqui perdiscant: quod equidem velimus exemplo esse ceteris. 
Studeant interea sacerdotes, qui sacris ministeriis vacant, in utraque 
lingua peritiam usumque habere, invidiisque omnibus amotis, modo 
una, modo alia utantur, pro fidelium necessitate. 


Sed cum de scholis, quas catholici in Ontario habent, contentio sit - 


acrior, videtur propria quaedam de iis attingere. 

Nemo unus negaverit, Ontarii gubernatores exigere merito posse, ut 
anglicam linguam, quae propria provinciae est, pueri in scholis docean- 
tur; itemque catholicos Ontarienses iure postulare, ut in separatis scholis 
ea tam perfecte tradatur, ut eorum filii pari condicione sint ac pueri 
acatholici qui scholas neutras celebrant, atque haud ita minus idonei 
evadant tum altioribus scholis adeundis, tum officiis civilibus assequendis. 
Neque vero est, cur abiudicetur Franco-canadensibus, qui eandem pro- 
vinciam incolunt, ius flagitandi, debita tamen ratione, ut in scholis, quas 
eorum filii aliquo numero frequentant, gallica lingua tradatur: nec pro- 
fecto videntur iidem obiurgari posse, quod rem sibi suisque caram- 
tueantur. 

Meminerint tamen catholici istius regionis, unum maxime omnium 
interesse, idest catholicas haberi scholas easque nulla prorsus de causa 


| 


Acta Benedicti PP. XV 393 


in discrimen adduci, ut, dum pueri litterarum scientia imbuuntur, discant 
quogue catholicam fidem custodire et Christi tum doctrinam aperte 
profiteri tum legem sancte servare: id enim et pietas in pueros et reli- 
gionis bonum et ipsa Christi causa omnino postulat. 

Quo autem pacto haec duo componi liceat, plenam videlicet in lingua 
anglica et aequam puerorum franco-canadensium in lingua gallica insti- 
tutionem, manifesto apparet, si de scholis agitur publicae auctoritati 
subiectis, rem iniussu eius definiri non posse. Quod tamen minime 
prohibet, quominus sacrorum Antistites, pro suo curandae animarum 
salutis studio, sollerti actuosaque opera efficiant, ut moderationis con- 
silia plus possint, et quod aequum et iustum sit, unicuique ex partibus 
tribuatur. 

De cetero, venerabiles Fratres, ita fidei ac nativitati vestrae confidi- 
mus, vosque tam cognovimus et memores officii et de reddenda apud 
divinum Iudicem ratione sollicitos, ut pro certo habeamus, nihil vos 
reliqui facturos, quod ad damma removenda pacemque restituendam 
tentari possit. Itaque cogitationes curasque vestras in eo collocetis, ut 
omnes unum sint et ut sint consummati in unum, quemadmodum divi- 
nus Magister proxime ante docuit oravitque quam pro nobis mortem 
in Cruce oppeteret. Haereant fidelium vestrorum animis Apostoli Pauli 
verba: Unum corpus et unus spiritus, sicut vocati estis in una spe voca- 
tionis vestrae. Unus Dominus, una fides, unum baptisma. Unus Deus et 
Pater omnium, qui est super omnes, et per omnia, et in omnibus nobis. 1 
In hac autem mutua coniunctione fideles sint invicem benigni, miseri- 
cordes, donantes invicem, sicut et Deus in Christo donavit vobis. * 

Caelestium interea munerum conciliatricem paternaeque caritatis 
Nostrae testem, vobis, dilecte Fili Noster, venerabiles Fratres, et clero 
populoque cuiusque vestrum, apostolicam benedictionem ex animo im- 
pertimus. 

Datum Romae apud sanctum Petrum, die vit mensis septem- 
bris mpccccxvi, Pontificatus Nostri anno tertio. 


BENEDICTUS PP. XV 


Bph., IV, 4-6. 
2 Eph., IV, 32. 

II 


AD FRANCISCUM S, R. E. PRESBYTERUM CARDINALEM DE BETTINGER, ARCHIEPI- 
SCOPUM MONACENSEM ET FRISINGENSEM: RESPONDET LITTERIS, ALTERO 
REDEUNTE NATALI PONTIFICATUS SUI, AB EO MISSIS OBSERVANTIAE CAUSA. 


Dilecte Fili Noster, salutem et apostolicam benedictionem. — Sin- 
gulare tuum in Nos pietatis et observantiae studium ex humanissimis 
litteris elucet quas Pontificatus Nostri natali iterum redeunte misisti. 
Inde enim comperimus non modo, quem capimus, maerorem, ex hac 
temporum acerbitate tibi Nobiscum esse communem, sed te etiam ut 
eum in Nobis lenias laborare. Quod scribis, Nos, cum reconciliare 
pacem non possemus, tantis tamque variis belli doloribus mitigandis 
dedisse usque adhuc operam, certe hoc biennio id pro viribus studuimus, 
et nihil ceteroqui apostolico officio magis est conveniens. In quo si quid 
assequuti sumus, faventi quidem Deo totum est tribuendum. Ilamvero de 
communi salute desperandum non est, maxime si apud Deum Magnam 
eius Matrem rite adhibeamus deprecatricem, quam nuper universo chri- 
stiano nomini Reginam Pacis invocandam ediximus. Id quod studiosius 
quodammodo Bavariam praestare decet, cuius Illam peculiarem Patro- 
nam proxime renuntiavimus. Ceterum et de litterarum officio gratias tibi 
agimus et voluntatem in Nos tuam paterna rependimus caritate. Cuius 
testem, in auspicium divinorum munerum, apostolicam benedictionem 
tibi, dilecte Fili Noster, et omnibus qui tuae sunt curae concrediti, 
amantissime in Domino impertimus. 

Datum Romae apud S. Petrum, die x mensis septembris mpccccxv1, 
Pontificatus Nostri anno tertio. 


BENEDICTUS PP. XV 


Ul 


AD PETRUM 8S. R. E. PRESB. CARD. MAFFI, ARCHIEPISCOPUM PISARUM, ALPHON- 
SUM MARIAM 8. R. E. PRESB. CARD. MISTRANGELO, ARCHIEPISCOPUM FLO- 
RENTINORUM, CETEROSQUE ARCHIEPISCOPOS ET EPISCOPOS ETRURIAE 
OCCASIONE ANNUI CONVENTUS PISIS CONGREGATOS. 


Dilecti Filii Nostri ac venerabiles Fratres, salutem et apostolicam 
benedictionem. — Quid agant et quo spectent curae vestrae, quae vos 
caussa gravissima superioribus diebus dolore confecerit, quae habeat 

in dies magis sollicitos, plane intelleximus ex litteris, quas Pisis nuper 
congregati, ad Nos dedistis. Nimirum quae ingruunt tempora et salu- 
tarem vigilantiam et fructuosos labores, praesertim ab episcopis, requi- 
runt. At vero quoscumque ea afferant casus, despondere animum haud 
oportet. Qui enim Ecclesiam condidit, Is uti nutrit ac fovet eam, ita 
tuetur. Inde profecto fit, ut non sibi metuat Ecclesia: metuit filiis quos 
habet concreditos ac fert in oculis: iis metuit populis, quos, quo magis 
a se recedere videt, eo videt turpius perire. Ceterum scitis diligentibus 
Deum omnia in bonum cooperdari. 

Pro amantissima epistola et pro delatis officiis gratias vobis agimus 
ex animo, ac caelestis auxilii solatiique auspicem, iisdem vobis, dilecti 
Filii Nostri ac venerabiles Fratres, et Clero populoque unicuique vestrum 
tradito, apostolicam benedictionem peramanter in Domino impertimus. 

Datum Romae apud S. Petrum, die xiv octobris mcmxvi, Pontifi- 
catus Nostri anno tertio. 


BENEDICTUS PP. XV 


IV 


AD R. P. LUDOVICUM THEISSLING, ORDINIS DOMINICIANI MAGISTRUM GENERALEM, 
APPETENTIBUS SOLLEMNIBUS OB ORDINEM ANTE ANNOS DCC LEGITIME 
CONFIRMATUM. 


Dilecte Fili, salutem et apostolicam benedictionem. — In coetu soda- 
lium Tertiariorum Sancti Dominici, qui abhinc tribus annis actus est 
Florentiae, cum praesentes Nos quoque cum pluribus Episcopis ades- 
semus, valde probantibus et suadentibus Nobis, statutum est ut per 
sollemnia, quae appropinquabant, exeuntis anni septingentesimi ab Or- 
dine Dominiciano legitime confirmato, conventus, eiusdem generis at 
longe maioris celebritatis, Bononiae haberetur. Non sane tum suspica- 
bamur quid de personae Nostrae humilitate Deus in proximum tempus 
decrevisset: sed ad celebrandum institutum et memoriam sanctissimi 
Patriarchae propriis et peculiaribus quibusdam causis videbamur adduci, 
qui et sacrorum eius cinerum quasi tutores et custodes essemus, et in 
alumnis disciplinae eius qui ad numerum beatorum caelitum essent 
adscripti, unum de gentilibus Nostris coleremus. Nunc autem, quoniam 
arcano Dei consilio accidit ut, saeculari hac sollemnitate adveniente, iam 

non in Petronii sede, verum in ipsa Apostolorum Principis cathedra 
collocati simus, consentaneum est a Nobis, immortalium in Ecclesiam 
meritorum, praeterquam Nostrae privatae necessitudinis, rationem haberi, 
inclitoque Ordini singulare aliquod dari testimonium apostolicae caritatis. 

Praeclarae quidem laudes familiae Dominicianae, tamquam divino 
spiritu instinctus praenuntiasse dicendus est decessor Noster, Hono- 
rius III: qui, cum Ordinem, ante novem annos conditum, sua constitu- 
tione, edita die xxm mensis decembris a. mccxvi, sanxisset ratumque 
habuisset, eo ipso die ad legiferum Patrem iterum apostolicas litteras 
dedit hoc exemplo: « Nos attendentes fratres Ordinis tui futuros pugiles 
« Fidei et vera mundi lumina confirmamus Ordinem tuum ». Quae quam 
vere dixerit, eventus rerum qui deinceps usque ad nostram memoriam 
acciderunt, aperte ostendunt. 

Nam, quod ad eorum pro Fide operam et contentionem attinet, 
constat nullos unquam fuisse qui oppugnatores christianae sapientiae 
fortius his repellerent aut constantius. Ante omnes Albigensium, quos 
quidem ad debellandos divinitus excitati sunt, quanta virtute fregerunt 
audaciam! tum Catharis et Patarinis, tum Hussitis et Novatoribus, tum 
ceteris qui consecuti sunt, haereticis quam strenue, quam docte, docendo, 
concionando, scribendo, repugnarunt! Nec raro ex iis exstiterunt, qui 
Fidei professionem profuso sanguine consecrarent: unus instar omnium 
sit Petrus ille Martyr quo potissimum filio Ecclesia Veronensis gloriatur. - 
Quo autem studio refovere ac tueri integritatem Fidei vitaeque chri- 
stianae vulgo consueverint, quis ignorat? Ut cetera mittamus quae sunt 
ab eis in bane rem salubriter instituta, ut Collegium Sodalium a san- 
ctissimo nomine Iesu, ut sodalitium a Sacramento augusto, ut Tertius 
Dominicianorum Ordo, profecto e manibus Dominici alumnorumque eius 
magnum illud « adversus haereses et vitia praesidium » accepit Ecclesia 
quod Rosario Mariali continetur. - Nec vero in propagandis Ecclesiae 
finibus minus impigre utiliterque elaborarunt. [am inde ab initio Or- 
dinis multum profecisse novimus sacras eorum expeditiones ad barba- 
ros Asiae et superioris Africae, plurimum in ipsa Europa: praesertim 
autem salutares Polonis et Hungaris fuisse. Atque, ubi primum America 
patuit, novum immensumque campum apostolico suo labori apertum 
putarunt sodales maxime ex Hispania. Jn eo igitur ita sese omni dein 
tempore exercuerunt, ut uberes cum salutis animarum fructus percipe- 
rent, tum solidae gloriae. Clarissima in eo numero sunt nomina Ludovici 
Bertrandi et Bartholomaei Las Casas, quorum alter virtutum splendore 
miraculorumque magnitudine illustria Apostolorum renovavit exempla, 
alter, indigenas non modo e Satanae servitute eripiendo, sed etiam ab 

improborum hominum dominatu et iniuria protegendo, merito nobili- 
tatus est inter vindices humanae dignitatis. - Denique, id quod sinceram 
incorruptamque Fidem vel maxime indicat, in Dominiciani Ordinis com- 
mendatione ponendum est praecipuum ac perpetuum obsequium eius 
erga hance Apostolicam Sedem. Etenim, cum pontificia potestas caesa- 
reae potestatis contumacia impugnaretur, silentio praetereundum non 
est, tum alios tum hos sodales in primis, quia Pontifici fidelissime stu- 
derent, indigna perpessos esse; quotiescumque autem de tuendis aut 
illustrandis Pontificatus Romani iuribus ageretur, Dominicianos in primis 
semper fuisse qui ea defenderent aut illustrarent. Ceterum, dum Catha- 
rinae Senensis memoria in benedictione erit, satis Dominicianae familiae 
cum Apostolica Sede singularis necessitudo constabit. 

Quod vero lucem huc usque mundo attulerint, primum doctrina, 
sane dubium arbitramur esse nemini. Compertum est omnibus quantam 
operam omni tempore posuerint in studiis optimis, quibus quidem verae 
humani generis progressiones ad bene vivendum adiuvantur; nec attinet 
de iis commemorare sodalibus qui, et ingenio et maximarum rerum 
scientia abundantes, ponderosa sua scripta immortalitati commendarunt. 
Quis enim, gravioribus imbutus litteris, non miretur Alberti Magni, Anto- 
nini, Caietani volumina? Quis, severis disciplinis deditus, modo cum 
discendi studio amorem Ecclesiae sanctae coniungat, non maximi faciat, 
non vehementer diligat, non religiosissime sequatur Thomam Aquinatem, 
cuius certe doctrina, divinae providentiae munere, illuxit Ecclesiae ad 
verum confirmandum omnesque in reliquum tempus errores convin- 
cendos? Atque huic Ordini laudi dandum est non tam quod Angelicum 
Doctorem aluerit, quam quod numquam postea, ne latum quidem unguem, 
ab eius disciplina discesserit. - Iam ad hance lucem eruditionis illa 
addenda est, vel divinior, sanctimoniae. Plurimos enim ex hac religiosa 
familia, ab eius primordiis ad hanc diem, eosque alios aliis clariores, 
innocentissime vita acta sustulit in caelum, unde, tamquam sidera, iter 
christianis populis ad omnem virtutis excellentiam collustrarent. Chorum 
quodammodo ipse ducit Dominicus Pater, ac post eum mirifica in varie- 
tate minorum luminum enitent vel Aquinas, vel Ferrerius, vel canonum 
ordinator, vel Virgo Senensis, vel illa quae australes Americae oras 
sanctitatis laude princeps honestavit. Quae qui consideret, non mira- 
bitur si de Ordine Dominiciano apud Apostolicam Sedem, quam quidem 
quattuor ex eius alumnis sanctissime obtinuerunt, magna semper opinio 
fuit. Inde enim Romani Pontifices saepe quaesivere, quos vel in amplis- 
simis dignitatum gradibus constituerent, et quibus munera vel gravis- 
sima mandarent. Ac certa quaedam officia quae in Fidei tutelam con- 

stituta sunt, huic Ordini, quasi ad commendandam disciplinae eius 
doctrinaeque integritatem, in perpetuum attribuerunt. 

Nos vero, dilecte Fili, haec respicientes, primum auctori et largitori 
bonorum omnium Deo ingentes gratias agimus, quod legiferi tui Patris 
institutum usque adhuc sua benignitate promovit, supplicesque adhi- 
bemus preces ut simili modo etiam in posterum illud fovere atque 
adiuvare velit. Tunc tibi et tuis sodalibus, quotquot triplex iste Ordo 
complectitur, gratulamur ex animo; vosque ut dignos et Parentis tam 
magni filios et vestrorum maiorum haeredes praestare perseveretis, hor- 
tamur. At ipsi tibi, quod sub faustae celebrationem memoriae summum 
Ordinis magisterium orsus es, bono auspicio esse ducimus; optamusque 
prosperum cursum tui muneris et Ecclesiae frugiferum. - Quo autem ista 
saecularia sollemnia, quae in diem xxt proximi decembris incident, ube- 
riore cum fructu gaudioque spiritus celebrentur, ea placet pontificalis 
indulgentiae augere muneribus. Itaque omnibus qui quamlibet aedem 
aut publicum oratorium primi, alterius tertiique Ordinis Dominiciani 
inviserint, ubi eadem solemnia in triduum aut eo tantum festo die haberi 
contigerit, dummodo usitatis condicionibus satis fecerint, plenariam pec- 
catorum veniam semel indulgemus. Praeterea damus ut non solum sae- 
cularis solemnitatis die, sed etiam aliis duobus triduanae supplicationis, 
ubi haec fiet, Missam de S. P. Dominico recitari liceat. 

Auspicem interea caelestium donorum, ac Nostrae paternae bene- 
volentiae testem, tibi, dilecte Fili, atque universae Dominicianae familiae 
apostolicam benedictionem amantissime impertimus. 

Datum Romae apud S. Petrum, die xxrx mensis octobris mcmxv1, 
Pontificatus Nostri anno tertio. 

ACTA SS. CONGREGATIONUM 


SUPREMA SACRA CONGREGATIO S. OFFICH 


DECRETUM 


SODALITATES AD PROVEHENDAS IUVANDASQUE RELIGIOSAS VOCATIONES INBUL- 
GENTIIS DITANTUR. 


SSmus D. N. D. Benedictus div. Prov. Pp. XV, in audientia Reviho 
P. Commissario Generali S. Officii, feria V, die 7 septembris 1916, imper- 
tita, benigne concedere dignatus est, ut omnes et singulae Indulgentiae 
ac privilegium Missarum, quae per decretum huius Supremae S. Con- 
gregationis sub die 29 maii 1913, s. m. Pius Pp. X elargitus est Soda- 
litatibus promovendis iuvandisque ecclesiasticis vocationibus erectis vel 
erigendis, extendantur ad consimiles Sodalitates, provehendis iuvandis- 
que, pro quolibet Ordine, Congregatione, Instituto, ex utroque sexu, 
religiosis vocationibus atque admissionibus ad novitiatus, canonice iam 
constitutas vel in posterum constituendas. Praesenti in perpetuum vali- 
turo, absque ulla Brevis expeditione. Contrariis quibuscumque non 
obstantibus. 

Datum Romae, die 11 octobris 1916. 


R. Carp. Merry pet VAL, Secretarius. 


L. S. 
Fr. D. M* Pasqualigo, O. P., Comm. Gen. S. O. 

SACRA CONGREGATIO CONSISTORIALIS 


I 
DECRETUM 


CIRCA PROPONENDOS AD EPISCOPALE MINISTERIUM IN FOEDERATIS AMERICAE 
SEPTENTRIONALIS STATIBUS. 


Ratio pro candidatis ad episcopale ministerium proponendis, quae 
in istis Foederatis Americae Statibus viget, quaeque ternae nomine venit, 
quamvis iteratis Baltimorensis Concilii studiis et S. Sedis provisionibus, 
melior sensim evaserit, praesentibus tamen Ecclesiae necessitatibus non 
videtur ‘plene respondere. 

Sane in praesenti rerum statu, vacata aliqua sede, ut fternae pro- 
positio fiat, primum convenire debent dioecesani consultores et rectores 
inamovibiles, deinde provinciae Episcopi; quod si de Archiepiscopo 
deligendo res sit, singuli quoque Metropolitae audiri solent. Cum de 
maximi momenti negotio agatur, cautelae huiusmodi prudentissimae 
sunt; ast, ut id servetur, notabile tempus decurrat oportet. 

Cum autem res demum deferenda sit ad eam Ecclesiam « ad quam 
«propter otiorem principalitatem necesse est omnes convenire eccle- 
«sias » iuxta celebre S. Irenaei effatum; nova mora et tarditas sedis 
episcopalis provisioni interponitur, ipsa fundamentali Ecclesiae lege id 
exigente. Summus enim Pontifex nonnisi re examinata, dubiis, si quae 
occurrant, diremptis, et idcirco saepenumero novis informationibus 
requisitis, sententiam ferre potest. Quod quidem si semper et ubique 
congruum temporis spatium requirit, in tanta locorum distantia et am- 
plissima Foederatorum Americae Statuum republica vitari nullo modo 
potest. 

Quibus de causis evenit ut vacatinnem dioecesum plus aequo, cum 
fidelium offensione, ecclesiasticae disciplinae et status dioecesani dispen- 
dio protrahantur, 

His accedit haud consultum videri, tanti momenti rem, qua maior 
in Ecclesia vix esse potest, festinanter pertractari, urgente et impellente 
dumtaxat necessitate: dum e contra, quum dioecesum vacationem, etsi 


. 

incertae tempore, certae tamen eventu sint, satius esset tempestive hoc 
agi, et in antecessum saltein generice Apostolicae Sedi nomina facere 
eorum quos Episcopi dignos et aptos pastorali munere censeant. 

Quapropter ad haec aliaque non modica avertenda incommoda, de 
quibus alias iam sermo factus est; et ad consultius maiorique animi 
tranquillitate in re gravissima procedendum, visum est expedire ut nova 
aptior statuatur norma in proponendis Apostolicae Sedi candidatis ad 
Episcopale officium, iuxta id quod alibi utiliter iam invectum erat. 

Interrogatis autem prius hac de re singulis Statuum Foederatorum 
Americae Episcopis, cum constiterit eorum pars longe maior novae disci- 
plinae suffragari, alii nonnulli autem aliquas emendationes proponere, 
quas de consulto Emorum Patrum Sacrae huius Congregationis, et in 
quantum fas erat, Summus Pontifex admisit; omnibus mature perpensis, 
idem SSmhus D. N. Benedictus PP. XV, hanc novam normam, seu legem 
in proponendis ad Episcopale officium sanxit et praesenti S. Congrega- 
tionis Consistorialis decreto publicandam et promulgandam decrevit, 
iuxta articulos qui sequuntur: 

1. Sub initium quadragesimae proximi anni 1917, et deinde quolibet 
biennio, eodem tempore, omnes et singuli Episcopi Metropolitano suo 
nomina indicabunt unius vel alterius sacerdotis, quem dignum et aptum 
episcopali ministerio existimabunt. 

Nil vetat quominus sacerdotes extradioecesani et etiam alterius pro- 
vinciae proponantur. Id tamen sub gravi exigitur, ut qui proponitur, 
personaliter et ex diuturna conversatione a proponente cognoscatur. 

Una cum nomine aetatem quoque designabunt candideti, eius ori- 
ginis et actualis commorationis locum, et officium quod modo principa- 
liter tenet. 

2. Antequam tamen determinent quem proponant, tam Archiepiscopi 
quam Episcopi consultores dioecesanos et parochos inamovibiles roga- 
bunt, eo modo qui infra statuitur, ut sacerdotem indicent aliquem, quem 
prae ceteris dignum et idoneum coram Domino censeant cui Christiani 
gregis custodia in aliqua dioecesi committatur. 

Ast a) interpellatio facienda erit consultoribus et parochis, non in 
conventu coadunatis, sed singulis singillatim, data unicuique sub gravi 
obligatione secreti, et sub lege destruendi, si quod intercessit hac de 
re, epistolare commercium. 

b) Episcopi autem habitum consilium nemini patefacient, nisi forte 
in Episcoporum conventu, de quo infra. 

%. Poterunt quoque Episcopi alios prudentes viros, etiam e clero 
regulari tam pro proponendis candidatis quam pro cognoscendis alicuius 

Acta, vol. VIII, n. 11. — 3-11-916. a 

qualitatibus interrogare; sed ad unguem servatis regulis superius sub 
litt. a) et b) articuli 2 recensitis. 

4. Susceptum in utroque casu art. 2 et 3 consilium sequi possunt 
Episcopi, sed non tenentur, soli Deo rationem hac in re reddituri. 

Nomina autem unius vel alterius sacerdotis quem Episcopi iuxta 
art. 1" proponent, nulli prorsus praeter quam Archiepiscopo patefacient. 

5. Habita a Suffraganeis candidatorum indicatione, Archiepiscopus 
suos adiiciat; et omnium indicem ordine alphabetico conficiat, reticitis 
tamen proponentibus, et hanc notulam transmittat singulis Suffraganeis, 
ut opportunas investigationes peragere valeant de qualitatibus eorum 
quos personaliter et certa scientia non cognoscant. 

6. Investigationes vel etiam maiori secreti cautela peragendae erunt, 
ac supra num. 3 dictum est. Poterunt autem Episcopi investigationum 
causam reticere et caute prudenter celare. Quod si vereantur rem palam 
evasuram, ab ulterioribus inquisitionibus abstineant. 

7. Post Pascham, die et loco ab Archiepiscopo determinandis, omnes 
Provinciae Episcopi una cum Metropolitano suo convenient ad selectio- 
nem eorum qui S. Sedi ad episcopale ministerium proponendi erunt. 

Convenient autem absque ulla solemnitate, quasi ad familiarem 
congressum, ut attentio quaelibet, praesertim diariorum et ephemeridum, 
et curiositatis studium vitetur. 

8. In conventu, invocato divino auxilio, praestandum erit a singulis, 
Archiepiscopo non excepto, tactis SS. Evangeliis, iusiurandum de secreto 
servando, ut sacratius fiat vinculum quo omnes adstringuntur: et regulae 
ad electionem faciendam legendae erunt. 

9. Deinde unus ex Episcopis praesentibus in Secretarium eligetur. 

10. Quo facto, moderata disceptatio fiet, ut inter tot exhibitos dignio- 
res et aptiores seligantur. Veluti Christo ipso praesente et sub eius 
obtutu, omni humana consideratione postposita, cum discretione tamen 
et caritate, supremo Ecclesiae bono, divina gloria et animarum salute 
unice ob oculos habitis, discussionem fieri omniaque agi, gravitas ipsa 
negotii apprime exigit. Idque faciendum perspecta omnium Praesulum 
pietas ac religio prorsus exigunt. 

11. Candidati maturae sed non nimium provectae aetatis esse debent; 
prudentia praediti in agendis, quae sit ex ministeriis exercitis compro- 
bata; sanissima et non communi doctrina exornati, et cum debita erga 
Apostolicam Sedem devotione coniuncta; maxime autem honestate vitae 
et pietate insignes. 

Attendendum quoque est ad capacitatem candidati in temporali 
bonorum administratione, ad conditionem eius familiarem, ad eius indo- 

lem et valetudinem. Uno verbo videndum utrum omnibus iis qualita- 
tibus polleat, quae in optimo pastore requiruntur, ut cum fructu et 
aedificatione populum Dei regere queat. 

- 12. Discussione Archiepiscopi nutu clausa, fiet hac ratione scru- 
tinium: 

a) Qui omnium Episcoporum consensu, una aliave de causa, 
durante disceptatione visi sunt ex albo proponendorum expungendi, in 
suffragium non vocabuntur: ceteri, etiam probatissimi, vocabuntur. 

6) Scrutinium fiat de singulis per secreta suffragia, incipiendo a 
primo ex candidatis ordine alphabetico. 

c) Omnes Episcopi, ipso Metropolitano comprehenso, pro singulis 
candidatis tribus taxillis seu calculis donabuntur, uno albo, altero nigro, 
tertio alterius cuiusdam coloris. Primus signum erit approbationis, alter 
reprobationis, terlius abstensionis a sententia ferenda, qualibet demum 
de causa. 

d) Singuli Praelati incipiendo ab Archiepiscopo in urna apte 
disposita taxillum deponent quem coram Deo, graviter onerata eorum 
conscientia, iustum aestimabunt pro sacerdote qui in suffragium vocatur: 
ceteri duo taxilli in alia urna pariter secreta deponentur. 

e) Datis ab omnibus suffragiis, Archiepiscopus cum adsistentia 
Episcopi Secretarii coram omnibus taxillos et eorum speciem numerabit, 
et resultantia scripto consignabit. 

13. Scrutinio de omnibus expleto, liberum erit Episcopis, si id ipsis 
placeat, aut aliquis eorum postulet, ut inter approbatos plenis aut paribus 
suffragiis novo scrutinio designetur quinam ex eis praeferendus sit. Ad 
hunc finem autem singuli Praelati nomen praeferendi in schedula signa- 
bunt, eamque in urna deponent: quae examinabuntur ut supra num. 11, 
litt. e, decernitur. 

14. Quamvis autem SSmus Dominus Noster sibi reservet, aliqua 
dioecesi vel archidioecesi vacata, per Rhum Delegatum Apostolicum, 
aut alio modo, opportuna consilia ah Episcopis vel Archiepiscopis requi- 
rere ut personam eligat quae inter approbatas magis idonea videatur 
dioecesi illi regendae; nihilominus fas erit Episcopis, imo bonum erit, 
si ipsi in eodem conventu aliquas saltem generales indicationes prae- 
beant cuinam dioecesi regendae candidatos magis idoneos censeant, 
e.g. utrum parvae, ordinatae et tranquillae dioecesi, an etiam maioris 
momenti, vel in qua plura sint ordinanda et creanda; utrum dioecesi 
mitioris climatis et in planitie positae, an alterius generis, et similia. 

15. Episcopus a secretis durante discussione diligenter adnotabit 
quae de singulis a singulis Praelatis dicentur: quaenam discussionis 

fuerit conclusio: denique quidam tum in primo scrutinio tum in secundo 
(si fiat) exitus fuerit et quidnam specialius iuxta articulum 14™ fuerit 
dictum. 

16. Antequam Episcopi discedant legenda erit, ut probetur, relatio 
a Revmho Secretario confecta circa nomina proposita, candidatorum 
qualitates et obtenta suffragia. 

17. Actorum exemplar ab Archiepiscopo, a Praesule a secretis et a 
ceteris Episcopis praesentibus subsignatum quam tutissime ad Sacram 
hane Congregationem per Delegatum Apostolicum mittetur. Acta vero 
ipsa penes Archiepiscopum in Archivo secretissimo S. Officii servabun- 
tur, destruenda tamen post annum vel etiam prius, si periculum viola- 
tionis secreti immineat. 

18. Fas quoque erit Episcopis, tum occasione propositionis candidati 
tum vacata aliqua Sede, praesertim maioris momenti, litteras S. H. C. 
vel ipsi SSmo Domino dirigere, quibus mentem suam circa personarum 
qualitates sive in se sive in relatione ad provisionem dictae Sedis pate- 
faciant. 

Praesentibus valituris, contrariis quibuslibet etiam peculiari men- 
tione dignis minime obstantibus et ad nutum Apostolicae Sedis. 

Datum Romae, die 25 iulii 1916. 


C. Carp. De Lar, Episc. Sabinen., Secretarius. 


+ Thomas Boggiani, Archiep. Edessen., Adsessor. 


Il 
PRATENSIS 


AMPLIFICATIO FINIUM DIOECESIS 


Ex officio divinitus sibi concesso Romani Pontifices numquam desti- 
terunt, in oeconomica agri Dominici procuratione, ea moderari vel 
etiam immutare quae propter nova rerum ac temporum adiuncta ad 
spiritualem Christifidelium salutem utilitatemque aptius comparandam 
meagis in Domino experti sunt profutura. Siquidem Innocentius PP. X, — 
ut controversiis Episcopos Pistorienses inter et Praepositos Pratenses 
tune temporis agitatis finem tandem imponeret, apostolicis litteris qua- 
rum initium Redemptoris nostri die 22 septembris anno 1653 datis, Pra- 

tensem praeposituram in propriam dioecesim erexit, eamque aeque 
principaliter ac perpetuo univit dioecesi Pistoriensi, coarctato tamen 
novae erectae dioecesis territorio ad ipsius urbis Pratensis moenia. 
Haec tamen finium dioecesis Pratensis delimitatio, una tantum excepta 
paroecia suburbana S. Mariae a Pietate dein adiecta, usque nunc eadem 
permansit, quamvis municipium Pratense alias easque plures comple- 
cteretur paroecias de iurisdictione Ordinariorum dioecesum Pistoriensis 
et Florentinae: quod quidem minime arridebat municipibus civitatis 
Pratensis, Pronum erat enim coniicere difficultatibus expertem esse non 
posse hune rerum statum, nimirum tribus Ordinariis subesse et tribus 
diversis ecclesiasticis iurisdictionibus obnoxium esse unius municipii 
populum. Quocirca factum est ut cathedrale capitulum Pratense, clerus 
populusque ac ipsi eiusdein civitatis praesides Apostolicam Sedem sae- 
pius ultimis potissimum temporibus instanter supplicaverint ut huic 
rerum conditioni opportune consuleret. Ad haec igitur incommoda in 
posterum removenda et ut procuratio rei sacrae congruentibus apltius- 
que explicaretur intra ambitum civilis administrationis, SSmus Domi- 
nus Noster Benedictus PP. XV, auditis interesse habentibus, de consulto 
S. C. Consistorialis, Praedecessorum suorum vestigia prosequens atque 
civium Pratensium vota benigne obsecundans, certa scientia ac matura 
deliberatione, limites dioecesis Pratensis ad universum eiusdem Pra- 
tensis municipii territorium extendere statuit ac decrevit. Et quamvis 
Emus Cardinalis Archiepiscopus Florentinus aegre ferret aliquot paroe- 
cias sibi carissimas a sua dioecesi separari, nihilominus statim ac novit 
id a Sanctitate Sua in maius animarum bonum exoptari, filiali obsequio 
dismembrationi assensit atque consensum suum libenti animo praebuit. 
Quare Sanctitas Sua de apostolicae potestatis plenitudine, suppleto qua- 
tenus opus sit, quorum intersit vel sua interesse praesumant consensu, 
quae sequuntur paroecias dioecesi Pistoriensi nunc subiectas, id est 
S. Salvatoris a Vaiano, 8. Martini a Schignano, S. Miniati a Pupigliano, 
S. Luciae in Monte, S. Michaélis a Cerreto, S. Petri Apostoli a Figline, 
S. Mariae ab Humilitate a Chiesanuova, S. Bartholomaei a Coiano, 
S. Mariae Assumptae a Narnali, S. Petri Apostoli a Galciana, S. Mariae 
a Capezzana, S. Hippolyti in Piazzanese, S. Martini a Vergaio, S. Iusti 
in Piazzanese, S. Silvestri a Tobbiana, S. Blasii a Casale, S. Petri Apo- 
stoli a Iolo, S. Andreae a Iolo, S. Mariae Magdalenae a Tavola, S. Georgii 
a Castelnuovo, S. Martini a Paperino, S. Mariae a Cafaggio, S. Petri 
Apostoli a Grignano, S. Mariae a Succursu, S. Georgii a Colonica, 
S. Mariae a Colonica, S. Petri Apostoli a Mezzana; itemque insequentes 
alias ad dioecesim Florentinam modo pertinentes, idest S. Laurentii a 

Pizzidimonte, S. Martini a Gonfienti, S. Christinae a Pimonte, S. Blasii 
a Cavagliano, S. Mariae a Filettole, S. Pauli a Carteano, S. Michaélis 
a Canneto, S. Leonardi in Collina, SS. Iusti et Clementis a Faltugnano, 
S. Martini a Fabio, SS. Andreae et Donati a Savignano, SS. Viti et 
Modesti a Sofignano; a memoratis Pistoriensi ac Florentina dioecesibus 
disiungit ac separat, illasque cum proprio adnexo territorio attribuit et 
perpetuo unit dioecesi Pratensi, ita ut posthac fines huius dioecesis pro- 
tendantur ad fines usque municipii Pratensis cum iisque coincidat. In 
quamdam vero huius cessionis recognitionem, Capitulum cathedrale Pra- 
tense quotannis offeret Capitulis cathedralibus, tum Florentino tum 
Pistoriensi, decem cerae libras die festo utriusque Titularis sacra. Ad 
ea vero quae hic decreta sunt exsecutioni mandanda, idem SSmus Domi- 
nus deputare dignatus est R. P. D. Richardum Carlesi, Episcopum ele- 
ctum Soanensem et Pitilianensem, eidem tribuens necessarias et oppor- 
tunas facultates alium vel alios subdelegandi ad effectum de quo agitur, 
iniunctoque onere intra tres menses ad hanc S. Congregationem Con- 
sistorialem mittendi authenticum exemplar ipsius peractae exsecutionis. 
Hisce denique super rebus edi mandavit praesens consistoriale decre- 
tum perinde valiturum ac si apostolicae sub plumbo litterae expeditae 
forent, contrariis non obstantibus quibusvis, etiam speciali mentione 
dignis. 

Datum Romae, ex Secretaria eiusdem S. Congregationis, die 3 se- 
ptembris 1916. 


b& C. Carp. De Lat, Ep. Sabinen., Secretarius. 
L. S, 


+ Thomas Boggiani, Archiep. Edessen., Adsessor. 


{tl 


MAGELLANENSIS 
ERECTIONIS VICARIATUS APOSTOLICI 


DECRETUM 


Quae rei sacrae procurationi melius gerendae facere possunt, ea 
Romani Pontifices de plenitudine Apostolicae potestatis decernere sata- 
gerunt. lam vero quum SSmo Domino Nostro Benedicto PP. XV expo- 
situm fuerit in amplissimo territorio Patagoniae Cilenae, cui nomen 

Magellano, ubi pars veteris Apostolicae Praefecturae Patagoniae meri- 
dionalis exstat, aptius catholicae fidei incremento prospici posse, si Apo- 
stolicus Vicariatus erigeretur et vir charactere episcopali insignitus illius 
regimen teneret; eadem Sanctitas Sua hisce postulatis benigne annuere 
dignata est. Quapropter, de consulto huius S. Congregationis Consisto- 
rialis Ehhorum Patrum, suppleto quorum intersit vel sua interesse prae- 
sumant consensu, praesens edi iussit Consistoriale Decretum, quo, sup- 
pressa adhuc exstante Praefectura Apostolica Patagoniae meridionalis, 
territorium Magellanense, intra fines dioecesis S. Caroli de Ancud exi- 
stens, in Vicariatum Apostolicum, Magellanensem nuncupandum, donec 
in propriam ac distinctam dioecesim constitui possit, erigit atque erectum 
declarat, cum sede principe in loco Puntarenas. Huius autem Vicariatus 
fines erunt: ad septentrionem linea geographica parallela 47; ad orientem 
limites civiles inter Rempublicam Argentinam et Cilenam; ad meridiem 
et occasum mare Pacificum, insulis Malvinis comprehensis, ad Anglicum 
Gubernium spectantibus. Voluit praeterea Beatissimus Pater ut hic Apo- 
stolicus Vicariatus Magellanensis et metropolitico iuri Archiepiscopi 
S. Iacobi de Chile sit subiectus et concreditus maneat curae et regimini 
Sacerdotum Piae Societatis Salesianae a Ven. Ioanne Bosco institutae, 
qui iam a plurimis annis ibidem magnos impendunt labores. Tandem 
idem SSmhus Pater disposuit ut, iuxta Constitutionem Sapienti Consilio, 
memoratus Vicariatus omnimodae subiiciatur dependentiae ac iurisdi- 
ctioni S. C. de Propaganda Fide. Contrariis quibuslibet minime obstan- 
tibus. 

Datum Romae, ex Secretaria eiusdem S. Congregationis, die 4 octo- 


bris 1916. 


& C. Carp. De Lar, Ep. Sabinen., Secretarius. 


L. S. 


+ Thomas Boggiani, Archiep. Edessen., Adsessor. 

IV 
PROVISIO ECCLESIARUM 


Successivis S. Congregationis Consistorialis decretis SSmus D. N. 
Benedictus PP. XV has, quae sequuntur, ecclesias de proprio pastore 
providit, scilicet: 


4 octobris 1916. — Metropolitanae ecclesiae Pragensi promovit 
R. P. D. Paulum de Huyn, hactenus episcopum Brunensem. 

16 octobris. — Cathedralibus ecclesiis Luceoriensi et Zytomiriensi 
perpetuo canonice unitis praefecit R. D. Ignatium Dubowski, paro- 
chum et vice-decanum cathedralis Zytomiriensis, cum deputatione in 
Administratorem ecclesiae cathedralis Camenecensis. 


S. CONGREGATIO DE PROPAGANDA FIDE 


NOMINATIONES 


Brevibus apostolicis nominati sunt: 


16 augusti 1916. — Hpiscopus Dacchensis in Indiis Orientalibus, 
R. P. losephus Legrand, e Congregatione Sanctae Crucis. 
4 septembris. — Episcopus Mysuriensis in Indiis Orientalibus, 


R. D. Hippolytus Teissier, e Seminario Parisiensi ab exteris missio- 


nibus. 

SACRA CONGREGATIO CAEREMONIALIS 


DE FUNCTIONIBUS SACRIS A S. R. E. CARDINALIBUS IN URBE CELEBRANDIS - 
DE CAEREMONIALI CAPELLAE PAPALIS - DE USU GESTANDI CRUCEM 
PECTORALEM SUPER CAPPAM MAGNAM - DE EXEQUIIS AC FUNERIBUS 
S. R. E. CARDINALIUM IN ROMANA CURIA. 


Die 17 mensis augusti anni 1916, feria V, in Palatio Apostolico 
Vaticano, habita fuit Caeremonialis Congregatio, relatore Emo ac Rmho 
Diio Cardinali Vincentio Vannutelli, Episcopo Ostien. et Praenestin., 
S. Collegii Decano, Praefecto. 

Eminentissimi Patres quaestiones quasdam ac dubia expenderunt 
circa interpretationem atque applicationem Decretorum Dignitatis emi- 
nentia et Sollemne semper fuit, quae ab hac Sacra Congregatione edita 
sunt die 30 maii 1902, quoad functiones Cardinalitias, sive solemnes 
sive privatas in Urbe celebrandas. Emi Patres, eadem Decreta in omni- 
bus contirmantes, declararunt insuper, non licere mulieribus, neque si 
de aliqua religiosa Congregatione vel pia sodalitate sint, Sollemnia Car- 
dinalitia cantu comitari. 

Nonnulla praeterea statuta sunt circa Caeremoniale Capellae Papa- 
lis et ordinem in eadem servandum. 

Quum vero alicubi Episcopi Crucem pectoralem super Cappam 
magnam gestare soleant, Emi Patres, ne illis Romam advenientibus 
certa desit norma qua se gerere debeant, re diligenter perpensa, secun- 
dum contrariam traditionem Cardinalium et Episcoporum in Urbe, sta- 
tuerunt: In Romana Curia et in Pontificia Capella nihil innovetur. 

Quaedam etiam decreta sunt circa exequias et funera S. R. E. 
Cardinalium, atque etiam, Summo Pontifice optante pietatem suam 
Cardinalibus defunctis testari, propositum susceptum est instituendi 
funus anniversarium in Palatio Apostolico, ipso Summo Pontifice prae- 
sente, mense novembri habendum, in suffragium Cardinalium qui intra 
annum in Curia vel extra Curiam sinot defuncti. 

Quae omnia SSmo D. N. Benedicto Pp. XV relata ab Etho Cardi- 
nali S. H. C. Praefecto, in audientia diei 22 augusti, Sanctitas Sua 
confirmare et approbare dignata est, statuens ac iubens, ut quotannis, 

mense novembri, Capella Papalis in Apostolico Palatio habeatur, in 
suffragium S. R. E. Cardinalium intra annum defunctorum; mandans 
insuper ut hac de re a Sacra eadem Congregatione speciale edatur 
Decretum. 

E Secretaria S. C. Caeremonialis, die 24 augusti 1916. 


Nicotaus Cana, Secretarius, 


DECRETUM 


Cum in obitu S. R. E. Cardinalium, qui in Curia decessissent, 
varii, pro varietate temporum, funebres ritus adhiberentur, Benedi- 
ctus XIV P. M., morem a Benedicto XIII servatum probando, Consti- 
tutione Praecipuum, die xx11 novembris mpccxit edita, haec;decrevit: 

« Quod in posterum Cardinalium in Romana Curia decedentium 
« exequiae semper de mane, nunquam vero de vespere celebrentur et 
« celebrari debeant, infrascripta forma servata, videlicet, quod jFratres 
«ex Ordinibus Mendicantium de mane diluculo ad Ecclesiam in qua 
« defuncti Cardinalis corpus expositum reperitur, pro inibi tribus Officiis 
« defunctorum Nocturnis de more decantandis, sollicite accedant; quibus 
« quidem Nocturnis decantatis, eodem mane... Capella Pontificia, inter- 
« venientibus Romano Pontifice ac Sacro Cardinalium coetu, nec non 
«omnibus et singulis Capellam Pontificiam constituentibus, habeatur, 
«et in ea Sacrum Missae defunctorum Sacrificium a Cardinale Cardi- 
«nalium coetus pro tempore Camerario existente, eoque impedito, ab 
« altero Cardinale ab eodem Cardinale Camerario delegato, solemniter 
« celebretur, quodque supra defuncti Cardinalis corpus absolutio ab 
« eodem Pontifice praesente, eoque absente, a dicto Cardinale Camerario, 
«seu, eo pariter absente, a Cardinale, ut praefertur, delegato, imper- 
« tiatur ». 

Sed hae praescriptiones cum mutata Urbis condicio quominus ser- 
varentur vetaret, Sacra haec Caeremonialis Congregatio funebria pro 
Cardinalibus officia ad eam exegit rationem, quae vestigium veteris 
magnificentiae quam maxime retineret: Itaque constituit ut, Praefecto 
pontificalium caeremoniarum moderante, Sacrum solemne ab Episcopo 
fieret, cui ministri atque adiutores, qui soliti essent, inservirent; liceret 
autem Cardinalibus civitatumque exterarum Legatis, quamvis non palam, 
interesse: et cum ipse Pontifex Maximus adesse non posset, eius loco 


— 

Cardinalis Sacri Collegii Decanus ritualem absolutionem, Sacro peracto, 
impertiret. 

Hoc tamen SSmo D. N. Benedicto Pp. XV haud satis esse, pro eius 
erga Cardinales animo atque studio, visum est; ob eamque rem huic 
Sacrae Congregationi mandavit ut, re diligenter perpensa, modum ali- 
quem excogitaret quo posset Summus Pontifex eis qui sibi in oneroso 
Pontificit regimine adiutores exstitissent, ut est in illa Constitutione, ulti- 
mum debitumque sui amoris suaeque pietatis persolvere officium. 

Quare Sacra haec Congregatio, in conventu proxime habito, die xvi 
mensis Sextilis, censuit Cardinalium funera in Curia eodem quo usque 
adhuc ritu, sed ampliore quodam apparatu in templis idoneis, esse 
facienda, ac praeterea solemne quotannis in Vaticanis aedibus Sacrum 
pro omnibus Cardinalibus, qui intra annum proximum decessissent, 
Summo adstante Pontifice, habendum esse. 

Haec SSmhus D. N. Benedictus Pp. XV, cum sibi ab infrascripto 
Cardinali Sacrae Caeremonialis Congregationis Praefecto in audientia 
diei xx11 eiusdem mensis et anni relata fuissent, probavit, et constituit 
ut quotannis, mense novembri, certa die, pro omnibus Cardinalibus, 
qui intra annum proxime elapsum, sive in Curia sive extra Curiam, 
supremum diem obiissent, Sacrum solemne in aedibus Vaticanis, adstan- 
tibus Rumano Pontifice ac Sacro Cardinalium Collegio atque etiam omni- 
bus Pontiticiam Capellam constituentibus, a Cardinali S. Collegii Came- 
rario, vel a Cardinali ab eo delegato, fieret: quo peracto, ipse Summus 
Pontifex ritualem absolutionem tumulo impertiret. 

Contrariis quibuscumque non obstantibus. 

Datum e Secretaria S. Caeremonialis Congregationis, die xxv augusti 
anni MCMXVI. 


Vincentius Carp. VANNUTELLI, Episc. Ostien. et Praenestin., 
S. Congr. Caeremonialis Praefectus. 


L. S. 


Nicolaus Canali, Secretarius. 

S. CONGREGATIO DE SEMINARIIS 
ET DE STUBIORUM UNIVERSITATIBUS 


EPISTOLA 


AD R. P. D. ALFREDUM BAUDRILLART, RECTOREM INSTITUTI CATHOLICI. PARI- 
SIENSIS, DE DOCTRINA SANCTI THOMAE AQUINATIS IMPENSIUS EXCOLENDA. 


Monseigneur, 


En présence des ruines matérielles et morales que le monde actuel 
voit s’accumuler chaque jour, le Saint-Siége, confiant en Celui qui a 
promis d’étre avec Son Eglise jusqu’a la consommation des siécles, se 
plait 4 envisager |’époque prochaine du relévement. I] n’est pas douteux 
que la France aura une part considérable, dans cette ceuvre de restau- 
ration. Nous espérons que les glorieuses paroles, par lesquelles on a 
resumé votre histoire dans le passé: « Gesta Dei per Francos », se véri- 
fieront encore dans I’avenir. 

Or ce relévement mora] ne sera complet et durable, que dans la 
mesure ot il aura été préparé et soutenu par la saine doctrine. 

Comme la foi, au dire de votre célébre Guillaume de Paris, est la 
premiére vie de l’esprit humain, la premiére lumiére dans l’ceuvre de 
la seconde création et de la réparation humaine (Guliel. Parisien., Lib. 
De Moribus, cap. 1), ainsi la formation doctrinale est la premiére et la 
plus indispensable. 

Vous savez en quel sens doit s’orienter cette formation dans les 
Universités catholiques: « Des Papes se succédent - disait le Card. Billot, 
«une des gloires de votre patrie, - Papes de nationalité différente, avec 
« des tendances et des caractéres trés divers, mais tous, depuis Jean XXII 
« jusqu’d Benoit XV, n’ont qu’une voix pour recommander Saint Tho- 
«mas d’Aquin ».« Omnium tamen in commendando Aquinate una inva- 
«riata sententia est ». (Oratio habita die 11 martii 1915, pro instaura- 
tione Academiae S. Thomae). 

Il suffit, pour se convaincre, de parcourir, méme rapidement, |’ou- 
vrage dans lequel le R.P. Berthier, O. P.,a réuni, comme en une chaine 

d’or, ces témoignages des Souverains Pontifs en faveur de la doctrine 
de l’Ange de l’Ecole (P. Berthier, S. Thomas Doctor Communis Eccle- 
siae, 1914). 

Je me limite 4 vous rappeler les paroles de I’Encyclique: Depuis 
le jour que le St-Pére Léon XIII adressa, le 8 septembre 1899, au Clergé 
de votre pays et que l’on peut appeler la Magna Charta pour la for- 
mation intellectuelle et morale des éléves des Séminaires. « Est-il besoin 
« d’ajouter que le livre par excellence, ot les éléves pourront étudier 
« avec plus de profit la Théologie scolastique, est la Somme Théologi- 
« que de St Thomas d’Aquin? Nous voulons done que les professeurs 
« aient soin d’en expliquer 4 tous leurs éléves la méthode, ainsi que les 
« principaux articles relatifs 4 la foi catholique ». Deux ans aprés 
(1 oct. 1901) le regretté Pontife écrivait 4 ’Evéque de Verdun: « Que 
« ceux qui s’appliquent 4 l’enseignement et 4 l'étude de la Théologie 
«et de la Philosophie, considérent comme leur devoir capital, aprés 
« avoir laissé de cété les inventions d’une vaine philosophie, de suivre 
« St Thomas d’Aquin et de le cultiver comme leur maitre et leur chef ». 
Et dans la Lettre Encyclique Aeterni Patris i tous les Evéques: « Provi- 
« dete ut sapientia Thomae ex ipsis eius fontibus hauriatur, aut saltem 
« ex iis rivis, quos ab ipso fonte deductos, adhuc integros et illimes 
« decurrere, certa et concors doctorum hominum sententia est ». 

Dans le méme sens, le Pape Pie X de s. m. écrivait, le 6 mai 1907, 
aux Evéques Protecteurs de votre Institut: « De philosophia petimus a 
« vobis, ne unquam patiamini in Seminariis vestris minus sancte obser- 
« vari quae providentissime Litteris Encyclicis Aeternit Patris Decessor 
« Noster praecepit. Permagni ad custodiam et tutelam Fidei hoc interest... 
« Ergo vos, vestros alumnos sacri ordinis non debetis velle philosophiae 
« praeceptis tantum imbui, quantum in legitima litterarum institutione 
« praescriptum est publice, sed eo uberius et altius, nempe secundum 
« disciplinam Thomae Aquinatis, ut solidam deinceps possint S. Theo- 
« logiae reique biblicae scientiam percipere ». 

La peusée de Sa Sainteté Benoit XV n’est pas différente. — Dans 
un Bref adressé au R. P. Hugon, O. P., et publié dans les Acta Aposto- 
licae Sedis du 7 juin 1916, le Souverain Pontife écrivait: « Sanctum 
«et salutare est, ac paene necessarium in scholis catholicis, ubi ad 
« philosophiae ac theologiae scientiam instituitur sacra iuventus, sum- 
«mum haberi magistrum Thomam Aquinatem ». Et dans le Motu Pro- 
prio, du 3 déc. 1914, en faveur du Collége théologique de Bologne: 
« Probe novimus debito in honore ibidem esse Thomam Aquinatem, 
« cuius doctrinas decessores Nostri illustres, Leo XIII et Pius X, maxi- 

« mis extulerunt laudibus, easque scholis catholicis religiose retinendas 
« praescripseruut. ... Statuimus ut Archicancellarius et Collegium Theo- 
« logorum Bononiense, - servatis rite praescriptionibus vel sacri Consilii 
« studiis provehendis, in primisque decreto Doctoris Angelici, die xx1x iunii 
« huius anni edito, de summis Thomae Aquinatis principiis in philosophia 
« sancte tenendis deque ipsa Summa Theologica in scholis theologiae prae- 
« legenda, - vel aliis quae Sedes Apostolica praeceperit praecepturaque 
« sit, academicos theologiae gradus et lauream conferre possint ... ». 
Et enfin le méme Pontife daigna approuver et confirmer la réponse 
de cette Congrégation, du 7 mars 1916, touchant l’étude du Docteur 
Angélique. 

Je suis bien sir, Monseigneur, que la Fille ainée de l’Eglise, qui a 
tant de fois devancé méme les desirs du St-Siége, et qui tient 4 étre la 
premiére dans l'amour, observera avec plus d’ardeur encore dorénavant 
ces directions pontificales, et que en particulier votre Institut et les 
autres Universités catholiques de France, dont l’attachement a la chaire 
de Pierre est si connu, contribueront ainsi trés efficacement a cette 
résurrection que nous saluons d’avance. 

En vous exprimant mes désirs et mes espérances, Monseigneur, je 
vous félicite une fois encore, du zéle que vous avez employé pour le 
bien de I’Institut catholique, et qui vous fera trouver les moyens d’ap- 
pliquer les mesures salutaires dont je viens de parler. 

Agréez, Monseigneur, mes veeux les meilleurs et les sentiments avec 
lesquels j'aime 4 me dire 

Rome, le 30 septembre 1916. 


votre tout dévoué en N.-S. 
G. Carp. Bisteti, Préfet, 

ACTA TRIBUNALIUM 


SACRA ROMANA ROTA 


] 
MOHILOVIEN. 


NULLITATIS MATRIMONII (RADZIWILL-BENARDAKY) 


Benedicto XV feliciter regnante, Pontificatus Dominationis Suae anno 
secundo, die 18 aprilis anni 1916, RR. PP. DD. Seraphinus Many, Ponens, 
Ioannes Prior, et Aloisius Sincero, Auditores de Turno, in causa Mohilo- 
vien. - Nullitatis matrimonii, inter Michaélem Radziwill, actorem, reprae- 
sentatum per legitimos procuratores Vincentium Sacconi, advocatum, 
et Nazarenum Ferrata, advocatum, ex una parte, et Mariam Benardaky, 
conventam, cum assistentia legitimorum procuratorum Caroli Santucci, 
advocati, et Christophori Astorri, advocati, ex altera parte, in gradu 
appellationis contra sententiam Rotalem diei 27 iulii 1915 a Defensore 
Vinculi interpositam, interveniente et disceptante in causa eodem Defensore 
Vinculi, sequentem tulerunt definitivam sententiam. 


Princeps Michaél Radziwill, natus Berolini anno 1870, religione 
romano-catholicus, civilitate Russiaca auctus, diplomaticum curriculum 
iniit, et, anno 1898, mense aprili, legationi Russiacae apud Gubernium 
Anglicum Londini addictus fuit. Iam ab anno 1895 Michaél amore pro- 
sequebatur Mariam Benardaky; haec, nata anno 1874, religione graeco- 
orthodoxa, Parisiis cum suis genitoribus in domo propria domicilium 
a multis annis fovebat. Mense iulio anni 1898, Michaél sponsalia con- 
traxit cum Maria. Cum, iuxta legem Russiacam, nuptiae ritu graeco- 
orthodoxo celebrandae essent, et difficile fuisset invenire sacerdotem 
catholicum, qui, post caeremoniam schismaticam, nuptiis benedicere ritu 
catholico vellet, Michaél et Maria, huiusque genitores Petropolim se 
contulerunt, et ibi nuptiae celebratae sunt hoc modo: Die 31 augu- 
sti 1898, Rev. P. Lagrange, O. P., obtenta, ut ipse refert, delegatione ab 
archiepiscopo Mohiloviensi, secreto, in capella domus suae privatae, 

sponsis benedictionem nuptialem impertivit; postea, die 2 septembris, 
sponsi, coram capellano graeco-orthodoxo, in ecclesia graeco-orthodoxa, 
matrimonium hoc ritu publice celebrarunt; et deinde in ecclesia catho- 
lica, ritu catholico, coram eodem P. Lagrange, matrimonium, repetito 
consensu, iteraverunt. Eodem die 2 septembris, Petropolim reliquerunt, 
et, absoluto itinere nuptiali, Londinum petierunt. Vita communis fere 
usque ad annum 1909 duravit, et inde proles suscepta est. Verum, exortis 
postea inter coniuges dissidiis, Princeps Michaél, obtenta, die 7 septem- 
bris anni 1909, commissione Pontificia, hoc S. Tribunal adivit, ut suum 
cum Maria matrimonium nullum declararetur ex defectu formae Tri- 
dentinae. Longa apud plures Curias instructione peracta, sententia 
tandem prodiit, die 27 iulii 1915, qua declaratum est constare de nul- 
litate matrimonii, salva legitimitate prolis. A qua sententia, quoad par- 
tem quae matrimonii nullitatem respicit, appellavit Defensor Vinculi, et 
inde causa denuo proponitur sub consueta .dubii formula: An sententia 
Rotalis diei 27 iulit 1915 confirmanda vel infirmanda sit in casu? 


Quod ad ius attinet. - Ante omnia notandum est decretum Triden- 
tinum Tametsi promulgatum fuisse in archidioecesi Mohiloviensi, ad 
quam pertinet civitas Petropolis; valida tamen ibi esse, quamvis illicita, 
tum matrimonia haereticorum aut schismaticorum inter se, tum matri- 
monia mixta, ad normam Declarationis Benedicti XLV pro matrimoniis 
Hollandiae. Quod constat ex attestatione episcopi Attaliensis, olim Suf- 
fraganei archiepiscopi Mohiloviensis, iam producta apud H. S. O. in 
alia causa matrimoniali Mohilovien.: quae attestatio sic se habet: « Jnfra- 
« scriptus testatur decretum Conc. Tridentini Tametsi vigere in uni- 
« versa archidioecesi Mohiloviensi. Verum forma Tridentina tantum locum 
« habet pro romano-catholicis illius Imperii, non autem pro matrimo- 
« niis haereticorum seu orthodoxorum sive inter se contrahant, aut cum 
« romano-catholico; nam dispositio quae prius a Pio VI, 2 martii 1780, 
« concessa fuerat pro Polonia Russiaco imperio subiecta, postea a Gre- 
«gorio XVI, die 19 augusti 1844, per organum S. C. a Negotiis extraor- 
« dinariis, extensa fuit ad matrimonia haereticorum et mixta totius 1m- 
« perii Russiaci, declaratione orali sequentis tenoris - Respondendum 
«oretenus matrimonia mixta, quae in Russiaco imperio et in regno 
« Poloniae inita sunt praeter formam a Conc. Tridentino praescriptam, 
« esse prudenter dissimulanda, et, quamvis illicita, pro validis habenda, 
« nisi tamen aliud obstet canonicum impedimentum ». Hucusque atte- 
statio episcopi Attaliensis; praedictae tamen declarationes tum Pii VI 
pro Polonia Russiaca, tum Gregorii XVI pro toto imperio Russiaco, 

iam notae erant ex opere P. Perrone, De matrimonio christiano, t. II, 
p. 269-270, edit. Romae, 1858. 

Quo posito, nota sunt principia canonica, quae causam, de qua 
hodie agifur, regunt, sicque breviter exponi possunt: 

1. Concilii Tridentini decretum Tametsi, quo vigente matrimonium 
controversum celebratum est, est lex territorialis, vim legis localis 
habens, quae omnes in loco degentes, non solum eos qui ib domici- 
lium aut quasi domicilium habent, sed etiam peregrinos adstringit. Unde 
si quis e loco ubi non viget decretum illud, transit in locum ubi viget, 
decreto tenetur, licet ibi nec quasi domicilium acquisierit; et ideo matri- 
monium, quod praeter formam ab hoc decreto praescriptam contrahere 
attentaret, nullum est. Haec doctrina est communissima et certa, contra 
quosdam, v. g., Carriére, De matrimonio, n. 1184-1194, t. [I, p. 406-411, 
qui dicunt praefatum decretum non habere nisi vim personalem, seu 
non obligare nisi ad instar statuti personalis. Verum ex ipso decreti 
tenore patet illud esse primo et ante omnia locale, seu attingere primo 
locum seu territorium; legimus enim in fine decreti: « Decernit insuper 
« (Sancta Synodus) ut hujusmodi decretum in unaquaque parochia suum 
«robur post triginta dies habere incipiat a die primae publicationis in 
« eadem parochia factae numerandos »; unde decretum attingit primo 
ipsam parochiam seu territorium parochiae. Insuper leges quae sta- 
tuunt de contractibus sunt locales, ita ut omnes ibi contrahentes, etiam 
peregrini, his legibus adstringantur, unde axioma: Locus regit actum; 
unde etiam iudex fit competens ratione loci contractus, uti statutum 
est in cap. Licet, 20, De foro competenti. Porro matrimonium est con- 
tractus, nec, saltem in hac parte, unquam a generali contractuum con- 
ditione exceptum est. Unde S. Rom. Congr. praefatum decretum Triden- 
tinum in hoc sensu, scilicet quod sit lex localis seu territorialis, semper 
interpretatae sunt. Ita S. Congr. Conc., etiam ab ipsis eius initiis, uti 
patet ex decisione diei 4 feb. 1580, quam refert Pignatelli, Consultationes 
canon., t. V, cons. 79, n. 8; sic etiam in Parisien. - Matr., diei 28 ian. 1899, 
de qua Emus Gasparri, De Matrimonio, n. 1170, t. II, p. 192, edit. 1904. 
Pariter S. Congregatio Inquisitionis clarissime docet, in Instructione 
diei 14 dec. 1859, legem illam esse territorialem; haec sunt eius verba: 
« Lex Tridentina de clandestinis matrimoniis debet sane in unaquaque 
« parochia promulgari;... sed, facta semel promulgatione,... lex territo- 
«rium afficit, et adaequate loquendo, localem et personalem esse in con- 
« fesso est apud omnes; quatenus localis, afficit territorium, eosque qui ibi 
« matrimonio iungendi sunt, obligat; quatenus vero personalis, eos obligat 
« qui domicilium vel quasi (domicilium) habentes in loco, ubi Triden- 

Acta, vol. VIII, n. 11. — 3-11-916. 73} 


| 
| 


418 Acta Apostolicae Sedis - Commentarium Officiale 


«tinum decretum publicatum est et viget, in altero, ubi illud non viget, 
« contrahere vellent ». Quam S. Officii Instructionem S. Congregatio de 
Propaganda Fide ad Archiepiscopum S. Francisci, in Statibus Foede- 
ratis Americae, velut normam servandam, transmisit, die 29 feb. 1860 
(Collectanea S. C. de Propaganda Fide, edit. 1907, n. 1186, t. I, p. 647). 
Et ita, ut dictum est, communissima opinio doctorum, v. g., Sanchez, 
De matrimonio, lib. III, disp. 18, n. 26; Pontius, De matrimonio, lib. V, 
cap. 9, n. 1; Bossius, De matrimonii contractu, cap. 1, n. 79; Pigna- 
telli, Consultationes canon., t. V, cons. 79, n. 32, etc.; quibus concinunt 
recentiores, v. g., Perrone, De matrimonio christiano, t. II, p. 274 seq.; 
Rosset, De matrimonio, t. 1V, n. 2098 seq.; Emus Gasparri, loco cit., 
n. 1169 seq., t. II, pag. 191, edit. 1904; Wernz, lus mairimoniale, n. 169, 
p. 257, edit. 1904, et in Voto quod in citata Parisien. - Matrimonii, diei 
28 ianuarii 1899, exaravit, n. 32-36 (apud Analecta ecclesiastica, t. VII, 
p. 70-71), ete. 

2. Concilii Tridentini decretum Tametsi non solum est lex territo- 
rialis, sed etiam personalis, ita ut, praeter vim localem supra descriptam, 
etiam vim personalem habeat, seu obliget ad instar statuti personalis. 
Unde si quis, domicilium aut quasi domicilium habens et retinens in loco 
ubi viget decretum, transeat in locum ubi non viget, adstrictus decreto 

remanet (nisi in loco saltem quasi domicilium acquirat), ita ut non possit 
' valide contrahere, nisi ad formam praedicti decreti. Licet multi doctores 
hance vim personalem inesse decreto Tridentino negarint (quorum elen- 
chum videre est apud Gury, edit. Ballerini, t. II, n. 839, vel apud Seri- 
ptores periodici Acta Sanctae Sedis, t. VI], p. 557), attamen de dicta pro- 
positione, scilicet de vi personali decreto Tridentino inhaerente, amplius 
dubitari nequit. Primo enim suadetur ex ipso tenore decreti Tridentini; 
sancta enim Synodus non tantum annullat contractum matrimonii clan- 
destine celebratum, sed etiam si qui sic contrahere attentabunt, « eos 
«ad sic contrahendum omnino inhabiles reddit»: quae inhabilitatio ipsius 
personae vim personalem decreto inesse haud obscure significat. Secundo 
propositio clare deducitur ex decisione S. Congregationis Concilii diei 5 se- 
ptembris 1626, quam Urbanus VIII ad vim et dignitatem legis, etiam adie- 
cto decreto irritante, evexit in brevi Eaponi nobis, diei 14 augusti 1627 
(Bullarium Rom., edit. Taurinen., t. XIII, p. 591). Haec decisio sic ab ipso 
Pontifice relata est: «Primo, an incolae, tam masculi quam feminae, 
« loci in quo Concilium Tridentinum in puncto matrimonii est promul- 
« gatum, transeuntes per locum in quo dictum Concilium non est pro- 
«mulgatum, retinentes idem domicilium, valide possint in isto loco 
« matrimonium sine parocho et testibus contrahere? Secundo, quid si eo 

« praedicti incolae, tam masculi quam feminae, solo animo sine parocho. 
« et testibus contrahendi se transferant, habitationem non mutantes? 
« Tertio, quid si iidem incolae, tam masculi quam feminae, eo transferant: 
« habitationem, illo solo animo ut absque parocho et testibus contra- 
« hant? lidem Cardinales ad primum et secundum, non esse legitimum 
« matrimonium inter sic se transferentes ac transeuntes cum fraude ; 
« ad tertium vero dubiorum huiusmodi, si domicilium vere transferatur, 
« matrimonium esse validum, responderunt et resolverunt ». Uti patet 
ex tenore decisionis, quoad eos qui transeunt de loco ubi viget decre- 
tum Tame si, in locum ubi non viget, tres sunt casus; in duobus primis, 
transe tes non mutant domicilium; in tertio, mutant domicilium illud- 
que transferunt in locum ubi non viget decretum Tametsi; in duobus 
primis casibus, matrimonium declaratur invalidum; in tertio, validum; 
discrimen inter primum et secundum casum est quod, in secundo, trans- 
euntes agunt solo animo contrahendi sine parocho; dum, in primo, non 
habetur hic animus; et tamen, in responsione, utrique transeuntes di- 
cuntur se transferre cum fraude; agitur ergo, non de fraude subiectiva, 
seu de do o (qui abest in primo casu), sed de mera fraude obiectiva, scilicet 
de detrimento quod, velint nolint transeuntes, parochus proprius patitur 
ex hoc transitu; quae fraus obiectiva, seu detrimentum, vitari nequit, 
nisi per mutationem domicilii (uti fit in tertio casu contemplato); mutato 
enim domicilio, parochus prioris loci ius non amplius habet ut trans- 
euntes matrimonio coniungat. Igitur, in summa, transeuntes e loco ubi 
viget decretum in locum ubi non viget, non mutato domicilio, dicuntur 
agere cum fraude (saltem obiectiva), et nulliter contrahere: quod, aliis 
verbis, clare significat decretum Tametsi habere vim non tantum localem, 
sed etiam personalem, et sequi personam, etiam in loco ubi non viget, 
nisi persona ibi saltem quasi domicilium acquirat. Et in hoc sensu SS. Ro- 
manae Congregationes hanc decisionem sunt interpretatae: « Quamo- 
« brem, ait d’Annibale, Summula, t. III, n. 457,- nota 42, non valere 
« matrimonium initum ab his qui legem Tridentinam ignorabant, cen- 
« suit S.C.C., 26 augusti 1873; vel qui eam scientes, alio discesserant ut 
« ab iniusta parentum vexatione sese redimerent (S. C. C., 3 aprilis 1841; 
« 11 iunii 1866) vel ut matrimonium inirent coram parocho consanguineo 
« (ex S. U. L., probante SS., 17 maii 1804) ». Sed clarius adhuc §S. C. In- 
quisitionis vim persona em decreti Tametsi in suis Instructionibus asserit. 
Supra relata sunt verba Instructionis diei 14.decembris 1859: « Lex 
« (Tridentina) territorium afficit, et, adaequate loquendo, localem et per- 
« sonalem esse in confesso est apud omnes;... quatenus vero perso- 
« nalis, eos obligat qui domicilium vel quasi (domicilium) habentes in 

«loco, ubi Tridentinum decretum publicatum est et viget, in altero, ubi 
« illud non viget, contrahere vellent ». Pariter, in Instructione diei 7 iu- 
nii 1867 (cit. Collectanea S. C. de Prop. Fide, n. 1305, t. II, p. 2), eadem 
S. Congregatio, loquens expresse de citato decreto Urbani VIII, haec ait: 
« Iuxta ea quae in hoc decreto sanciuntur, qui domicilium habent et 
« retinent in loco ubi Tridentina lex viget, nequeunt valide matrimo- 
« nium inire in loco ubi non viget, nisi ibi nedum habitationem, sed 
«etiam vere domicilium fixerint, quo fraudem, si qua intercesserit, pur- 
« gare omnino debeant »; quae aperte supponunt decretum Tridentinum 
vi personali pollere, personasque, quas semel adstrinxit, persequi, sicut 
umbra corpus, etiam in loca ubi non viget. [n eodem sensu respondit 
haec eadem S. C. Inquisitionis in una Parisien. die 6 aprilis 1895; scilicet 
matrimonium, quod vir et mulier, in Gallia domicilium habentes et reti- 
nentes, Londini contraxerant, nullum declaravit, licet sponsi de lege 
Tridentina nihil suspicati fuissent; imo, cum in libello supplici ab Archie- 
piscopo Parisiensi ad S. Congregationem misso, exposita fuisset diffi- 
cultas contra nullitatem matrimonii, orta ex opinione communiori quae 
fraudem subiectivam exigit in contrahentibus, ad hoc ut eorum matri- 
monium nullum declaretur, S. Congregatio istius communioris opinionis 
ne minimam quidem rationem habuit; sed et eam prorsus floccifecit et 
neglexit, ita ut (cum aliunde facta, in casu, essent legitime probata, ad 
normam decreti S. Officii, diei 3 iunii 1889) decreverit satis esse in casu 
unicam sententiam ad libertatem coniugum declarandam, nec requiri 
appellationem a Defensore vinculi interponendam. Quae decisio relata 
est in periodico Canoniste contemporain, t. XVIII, p. 449-451. Unde 
praefata opinio, fraudem subiectivam exigens, quae revera olim com- 
munior erat, paulatim derelicta est, ita ut eam Wernz dicat antiquam, 
vel potius antiquatam ; haec sunt eius verba (loco cit., n. 170, nota 156, 
in fine, edit. 1904): « Hinc liquet quare communior olim sententia, quae 
« nimium insistebat verae fraudi subiectivae, iam a compluribus scrip- 
«toribus antiquis non fuerit admissa, sed praesertim a recentioribus, 
« post ultimas decisiones SS. CC., magis magisque derelinquatur, v. g., 
«a D’Annibale, Gasparri, Rosset, Laurin, Leitner, Scherer, Peries, cum 
« Scavini, Cretoni, Grandclaude, Schnitzer, de Becker, Fleiner, aliisque. 
« Neque, attentis principiis et decisionibus particularibus, praesertim a 
« S. C. Inquisitionis datis, ulla videtur esse spes fore, ut ille recessus 
«ab antiqua vel potius antiquata sententia olim communiori per novam 
«theoriam ab Arendt... propugnatam retardetur ». In eodem sensu 
Bucceroni ait (Instit. Theologiae Moralis, t. II, n. 1026, edit. 1908): 
« Communior sententia tenuit validum etiam esse matrimonium eorum, 

« qui, habentes domicilium vel quasi-domicilium in loco ubi Trid. viget, 
« veniunt in alium locum, ubi Trid. non viget, sine intentione quidem 
« acquirendi domicilium vel quasi-domicilium, at simul sine intentione 
« clandestine contrahendi, si deinde ibidem clandestine contrahant. Con- 
« trariae tamen nunc sunt S. C. C. et S. O. decisiones, quibus decla- 
«ratum est Tridentinam legem esse simul localem et personalem; et 
« etiam quia, in foro externo, fraus ipso facto praesumitur. Cfr. S. C. 
«de P. F., 7 iun. 1867, n. 1047., A. S. S. v. 36, p. 222 seqq. ». Hine 
etiam concludit Emus Gasparri, loco cit., n. 1207, edit. 1904, in foro 
contentioso, iudicem pronunciare debere nullitatem matrimonii in dicto 
casu etiam absque fraude subiectiva contracti: « Sed etiam, ait, si agitur 
«de matrimonio contracto, et ad forum contentiosum deducto, Officialis 
» debet, ni fallimur, ob auctoritatem Sacrarum Congregationum, pro 
« nullitate pronunciare ». 

3. Ut ex dictis patet, si quis, domicilium habens et retinens in loco 
ubi viget decretum Tametsi, transit in locum ubi non viget, remanet 
decreto adstrictus, propter vim huius personalem, et ideo, si velit'in hoc 
altero matrimonium contrahere, tenetur contrahere coram parocho pro- 
prio, vel alio sacerdote de parochi proprii licentia. Porro, parochus eius 
proprius non est parochus aut rector ecclesiae loci, per quem transit; 
sed parochus loci, in quo domicilium aut quasi domicilium retinet; 
parochus enim proprius non intelligitur nisi ratione domicilii, vel quasi 
domicilii, nisi agatur de vagis, qui proprium parochum sortiuntur, ubi 
sunt; cum ergo non agamus de vago, sed de peregrino suum domici- 
lium aut quasi domicilium retinente, parochus eius proprius nequit esse 
nisi parochus domicilii eius aut quasi domicilii. Pariter, si quis domi- 
cilium habens et retinens in loco ubi non viget decretum Tametsi, transit 
in locum ubi viget, adstrictus efficitur decreto propter vim huius terri- 
torialem seu localem, uti supra visum est; et ideo, si velit in hoc altero 
loco matrimonium contrahere, tenetur contrahere coram proprio parocho, 
vel alio sacerdote de licentia proprii parochi. Porro, etiam in hoc casu, 
parochus eius proprius non est parochus loci per quem transit, sed 
parochus, seu rector, seu quocumque alio nomine vocetur, loci in quo 
domicilium aut quasi domicilium retinet. Nec dicatur in hoc eius domi- 
cilii loco non esse parochum in sensu decreti Tametsi quod ibi non 
viget; hoc enim falsum est; parochus enim parochus proprius intelli- 
gitur independenter a decreto Tametsi; Synodus enim Tridentina non 
creavit parochum proprium, sed supposuit, illumque adhibuit uti testem 
qualificatum matrimoniorum. Igitur vir Anglus, retinens domicilium 
in Anglia, et transiens par Parisios, si velit hic matrimonium contra- 

here, tenetur contrahere, non coram parocho parochiae Parisiensis in 
qua commoratur, sed coram parocho domicilii sui in Anglia, aut coram 
alio sacerdote de huius licentia. Et haec clara sunt et certa: et argu- 
menta quae contra hance doctrinam allata sunt, occasione citatae causae 
Parisien., diei 28 anuarii 1899, probabilia non sunt, ut bene ostendit 
Wernz in cit. eius voto, n. 51-53; 61-64; 70-72. 

4. Ad complendam hanc iuris expositionem, notandum est quid sin- 
gulare in hoc clandestinitatis impedimento. In aliis quidem impedimentis, 
pars ab impedimento immunis alteri parti immunitatem seu exemptio- 
nem suam non communicat; sic, si mulier libera contrahere attentet 
cum viro voto solemni aut sacro ordine ligato, exemptionem suam ei 
non communicat, et matrimonium invalidum est. Aliter res se habet in 
impedimento clandestinitatis; si una pars est ab hoe impedimento immu- 
nis, v. g., quia domicilium habet in loco Tridentinae legi non subiecto, 
exemptionem suaw alteri parti communicat, ita ut Anglus, Londini 
domicilium habens, et ita a decreto Tametsi immunis, cum muliere 
Galla, decreto adstricta, valide Londini contrahit. Hoc principium iam 
tempore Benedicti XIV satis receptum erat, uti concludere est ex his 
quae ipse narrat De Synodo, lib. VI, cap. 6, n. 12. Item hoe principium 
firmavit S. Congregatio Inquisitionis, in una Quebecen., diei 17 novem- 
bris 1835, ad 2 et 4 (Collectanea S.C. de Prop. Fide, n. 842, t. I, p. 488). 
Unde hodie sine ulla controversia hoc principium viget; ita ut omnes 
doctores teneant partem ab impedimento clandestinitatis immunem 
exemptionem suam alteri parti communicare, propter individuitatem 
contractus; ubi tamen addendum est: et attenta positiva dispositione 
Ecclesiae, quae sic decretum Tametsi interpretata est. In aliis enim impe- 
dimentis, individuitas contractus non sufficit ut exemptio unius partis 
alteri communicetur. 


Quod ad factum attinet. - Princeps Michaél Radziwill, tempore matri- 
monii contracti, quasi domicilium habebat Londini, in Anglia; a die 
enim 14 aprilis anni 1898 nominatus erat addictus legationi Russiacae 
apud Gubernium Anglicum; quod munus usque ad diem 24 maii 1903 
retinuit: quae constant ex attestatione authentica, diei 9 ianuarii 1910, 
data ab officiali publico Ministerii Russiaci Negotiorum extraneorum (in 
Summario). Unde passim referunt testes Principem Michaélem e. Lon- 
dino profectum esse Petropolim, ad nuptias celebrandas. Cum ergo 
decretum Tametsi Londini non fuisset unquam publicatum, Petropoli 
autem vigeret, Princeps Michaél e loco immuni se conferebat in locum 
decreto subiectum, et ideo, iuxta supradicta in expositione iuris, adstri- 

ctus erat legi Tridentinae, propter vim huius legis localem seu territo- 
rialem. 

Ex altera parta, Maria Bernardaky, eodem tempore matrimonii, domi- 
cilium fovebat Parisiis, via dicta Chaillot, 65, ubi a multis annis cum 
genitoribus vivebat, a quibus, licet maiorennis, nunquam recesserat. In 
Gallia autem, uti notorium est, decretum Tametsi vigebat, et omnes, 
tum catholicos, tum haereticos et schismaticos adstringebat. Unde Maria, 
e Gallia se conferens Petropolim, veniebat e loco legi Tridentinae subie- 
cto, et proinde, ubicumque consisteret, decreto Tametsi ligata remanebat, 
ob vim huius personalem; ideoque, etiam Petropoli, formae Tridentinae, 
in matrimonio contrahendo, subiecta erat. 

Itaque ambo sponsi, in civitate Petropoli constituti, decreto Tametsi 
adstricti erant. Porro, in matrimonio quod in hac civitate die 2 septem- 
bris anni 1898 celebrarunt, forma Tridentina non fuit observata; non 
enim contraxerunt coram parocho proprio aut alio sacerdote de parochi 
proprii licentia. Cum enim sponsi Petropoli nec domicilium nec quasi 
domicilium acquisivissent (quod extra controversiam est), nullum ibi paro- 
chum proprium habebant; ex altera autem parte, Rev. P. Lagrange, O. P., 
coram quo contraxerunt, non habebat licentiam nec parochi Parisiensis 
Mariae, nec parochi Londinensis Michaélis, sed tantum delegationem 
Rmi Archiepiscopi Mohiloviensis: quae utique delegatio in casu nullo 
modo sufficit, uti constat ex dictis in expositione iuris. Matrimonium 
ergo nullum est. 

Sed hic occurrit tripliciter Defensor Vinculi. 

Primo enim dicit matrimonia mixta in civitate Petropoli, sicut et 
in toto Imperio Russiaco, esse valida ex declarationibus Pii VI, 2 mar- 
tii 1780, et Gregorii XVI, 19 augusti 1844, supra relatis; matrimonium 
autem quod Princeps Michaél catholicus, et Maria, religione graeco- 
orthodoxa, die 2 septembris anni 1898, Petropoli contraxerunt, esse 
matrimonium mixtum, ideoque validum. Praefatae enim declarationes 
Pontificum cadunt immediate super genus matrimoniorum, nimirum 
super matrimonia haereticorum et mixta in Imperio Russiaco celebrata: 
quale fuit matrimonium controversum. - Verum haec difficultas noullo 
negotio solvitur. Principia enim supra exposita de vi locali et perso- 
nali decreti Tametsi, a doctoribus et a iurisprudentia unanimiter admissa, 
generalia sunt et ubique applicanda. Quapropter etiam in iis locis in 
quibus viget decretum pro catholicis, non vero pro acatholicis (ut in 
Imperio Russiaco), eadem principia vigent, quin respiciendum sit ad 
genus matrimoniorum. Unde catholicus, qui e loco immuni venit, et 
ad locum, in quo decretum viget pro catholicis, accedit, vi locali decreti 

tenetur tamquam catholicus. Ad facta autem quod attinet, clara sunt, 
nec ipse Defensor Vinculi dissentit: Princeps Michaél catholicus erat, 
veniebat ex Anglia, scilicet e loco immuni; accedebat autem ad Petro- 
polim, scilicet ad locum ubi decretum Tametsi publicatum est pro catho- 
licis; ergo vi locali decreti tenebatur, et proinde nulla immunitate 
fruebatur, quam alteri parti communicare posset. Haec altera pars, 
nempe~ Maria Benardaky, licet tune heterodoxa, vi personali decreti 
tenebatur, quia veniebat e Gallia, scilicet e loco decreto obnoxio, in 
quo suum domicilium retinebat. Ambo ergo sponsi decreto tenebantur, 
upus vi eius locali, alter vi eius personali. Cum ergo eorum matrimo- 
nium praeter ormam decreti celebratum sit, nullum est. 

Secundo dicit Defensor Vinculi decretum Urbani VIII, diei 14 augu- 
sti 1627, quod nulla declarat matrimonia eorum qui e loco legi Triden- 
tinae subiecto transeunt per locum exemptum, ibique nuptias contrahunt, 
non applicari, si sic transeuntes «id non fecerunt in fraudem speci- 
« ticam, nempe eo animo ut clandestine contrahere possent (Animad- 
versiones alterae, n. 16)»; unde, ad hoc ut in casu matrimonium sit 
nullum, Defensor Vinculi exigit fraudem subiectivam, quam de facto non 
adfuisse putat. - Verum haec interpretatio decreti Urbani VIII contraria 
est decisionibus S. Officii supra relatis in expositione iuris, ex quibus 
constat decreto Tametsi inesse vim localem et personalem; ea enim est 
indoles vis personalis, ut personam (semel decreto adstrictam, utpote 
domiciliatam aut quasi domiciliatam in loco legi Tridentinae subiecto) 
ubique sequatur, sicut umbra corpus, eamque adstringat ad instar sta- 
tuti personalis, et proinde independenter a bona vel mala fide: quae 
omnia supra late demonstrata sunt. 

Ceterum, ad abundantiam iuris, data (nullatenus vero admissa) inter- 
pretatione decreti Urbani, a Defensore Vinculi facta, adfuit in sponsa 
Maria fraus subiectiva specifica, quam requirit ad nullitatem matrimonii 
declarandam. Uti enim constat ex actis, cum sponsi vellent celebrare 
matrimonium ritu graeco-orthodoxo iuxta legem Russiacam, et difficile 
fuisset invenire sacerdotem catholicum qui, post caeremoniam schisma- 
ticam, nuptiis benedicere ritu catholico vellet, Petropolim profecti sunt. 
Probe enim sciebant sponsi, nec parochum Michaélis Londinensem, nec 
parochum Mariae Parisiensem, facile adducendos esse ad nuptias in his 
adiunctis per se, vel per alium sacerdotem benedicendas. Unde, ad haec 
incommoda vitanda, in Russiam migrarunt; voluerunt ergo absque 
praesentia et licentia parochi proprii matrimonium contrahere: in quo 
certe fraus contra legem Tridentinam adest. Non refert quod unus aut 
alter testis dicat sponsos Petropolim ad nuptias celebrandas migrasse, 

quia ibi hoc anni tempore pater Mariae negotiorum causa moraretur; haec 
enim paucissimorum testium opinio dictis multorum aliorum testium 
praevalere nequit. Atque haec omnia confirmantur ex eo quod, ut nota- 
tum est in causa S. Christophori de Habana, diei 11 iulii 1910 (Acta Apo- 
stolicae Sedis, t. II, p. 878): « Si solo animo matrimonium contrahendi, 
«vel etiam praecipuo, ad locum immunem sponsi se conferunt, conve- 
« niunt Doctores matrimonium esse nullum, quia cum fraude contractum, 
« parochum videlicet fraudando iure suo matrimonio assistendi ». Porro 
quod, in casu, sponsi Petropolim se contulerint, solo animo, vel saltem 
praecipuo, matrimonium contrahendi, ex actis clarissimum est. 

Dicit tertio Defensor Vinculi sponsam Mariam, quando Petropoli 
matrimonium cum Michaéle contraxit, fuisse iuridice vagam; quippe quae, 
saltem a momento caeremoniae civilis quae vero matrimonio praecessit, 
plene domicilio Parisiensi renunciasset; « unde, ait, eius conditio momenta- 
« neae vagitatis, in aliorum titulorum defectu, satis superque erat ad coniu- 
« gii valorem sustinendum (Animadversiones alterae, n. 13; cf. n. 18-19) ». - 
Verum haec etiam tertia difficultas facile dissolvitur. Quando enim Maria 
Benardaky domicilium paternum reliquit, Petropolim profectura, non illud 
reliquit nisi intuitu et conditione veri matrimonii, quo sponsa sponso 
alligaretur, et vice versa, et quo proinde iure domicilium sponsi acqui- 
reret et sequi teneretur. Porro hoc verum matrimonium, quo sponsi ad 
invicem alligarentur, non poterat esse, in mente Mariae, ritus religiosus 
schismaticus; probe enim noverat hunc ritum schismaticum nihil esse 
pro sponso catholico, et Michaélem non se reputaturum obligatum, nisi 
vi ritus catholici, qui schismatico successit; tunc ergo solum, scilicet 
celebrato ritu catholico, Maria se reputavit obligatam, et lege matrimonii 
et domicilii devinctam; obligationem enim suam, uti clarum est, obliga- 
tioni sponsi subordinabat. Iure Romano, sponsa non amittebat domi- 
cilium paternum, nisi per matrimonium re ipsa celebratum, iuxta 
L. Ea quae, 32, D. Ad Municipalem, L. 1: « Ea quae desponsa est, ante 
« contractas nuptias non mutat domicilium »; quod etiam receptum est 
in iure canonico, uti pluries in S. Rota notatum est, v. g., in Parisien. - 
Nullit. Matrim., diei 27 ianuarii 1912 (Acta Apostolicae Sedis, t. IV, p. 282). 
Sponsa enim non nisi vi matrimonii iuxta canonicas leges celebrati, 
domicilium mariti acquirit, illudque sequi tenetur, et sic demum domi- 
cilio paterno renunciat. Sic igitur et in praesenti specie; Maria non acqui- 
sivit domicilium sponsi catholici, nec paterno domicilio definitive renun- 
ciavit, nisi per matrimonium iuxta canonicas leges celebratum, scilicet 
per matrimonium catholicum. Igitur ante hoc matrimonium catholicum 
numquam vaga fuit. 

His ergo omnibus tam in iure quam in facto consideratis et bene 
perspectis, Christi nomine invocato, Nos infrascripti Auditores, pro Tribu- 
nali sedentes, et solum Deum prae oculis habentes, decernimus, decla- 
ramus et definitive sententiamus constare de nullitate matrimonii inter 
Michaélem Radziwill et Mariam Benardaky, et proinde ad dubium propo- 
situm respondemus: Affirmative ad primam partem ; negative ad secundam, 
scilicet confirmandam esse sententiam Rotalem diei 27 iulit 1915; declaran- 
tes et decernentes insuper, confirmata etiam in hac parte prima sententia, 
prolem ex dicto matrimonio susceptam esse legitimam, attenta bona fide 
coniugum. Quod attinet ad iudiciales expensas, declaramus eas inter 
partes esse compensatas. 

Ita declaramus, mandantes Ordinariis locorum et ministris tribuna- 
lium, ad quos spectat, ut exsecutioni mandent hanc nostram definitivam 
sententiam, et adversus reluctantes procedant ad norman SS. Canonum 
et praesertim cap. 3, sess. XXV, De reform., Concilii Tridentini, iis adhi- 
bitis exsecutivis et coércitivis mediis, quae magis opportuna et efficacia 
pro rerum adiunctis exstitura sint. 

Romae, in sede Tribunalis S. R. Rotae, die 18 aprilis 1916. 


Seraphinus Many, Ponens. 
Ioannes Prior. 
Aloisius Sincero. 


L. S. 


Ex Cancellaria, 28 aprilis 1916. 


Sac. T. Tani, Notarius. 

Il 
Citatio edictalis 
FLORENTINA 


NULLITATIS MATRIMONII (MARCHIO - BINI) 


Cum constet ex inquisitione in archiepiscopali curia Florentina 
peracta virum conventum Iosephum Marchid reperiri non posse, infra- 
scriptus S. R. Rotae Decanus, Ponens in causa hac, per praesens edi- 
ctum, praefatum Iosephum Marchid peremptorie citat ad comparendum, 
sive per se, sive per procuratorem, in Sede S. Tribunalis die 1 decem- 
bris, hora 11, ad effectum ut subscribatur infrascriptum dubium, nec- 
non dies destinetur, quo habebitur Turnus Rotalis pro causae, de qua 
supra, definitione; ulterius declarando, si non compareat, processum con- 
tinuatum et terminatum iri in eius contumacia. 


DUBIUM 
An constet de matrimonii nullitate in casu? 


Ordinarii locorum et quicumque fideles quibus notitia est de loco 
commorationis praefati dfii IJosephi Marchid curare debent, quatenus 
fieri possit, ut de hac citatione edictali moneatur. 

Datum Romae, die 31 octobris 1916. 


G. Sebastianelli, Decanus, Ponens. 
L. S. 


Ex Cancellaria, die 31 octobris 1916. 


[oannes Ladelci, 
Notarius S. R. Rotae. 

Traduction. 


TRIBUNAL DE LA SACREE ROTE ROMAINE 


Citation par Edit 
FLORENTINA 


NULLITATIS MATRIMONII (MARCHIO - BINI) 


Comme il résulte de plusieurs enquétes faites dans la curie archié- 
piscopale de Florence, que le mari défendeur, Joseph Marchid, ne peut 
étre trouvé, le Doyen de Rote soussigné, Ponent en cette cause, cite 
péremptoirement, par le présent édit, le méme Joseph Marchid 4 com- 
paraitre personnellement, ou par procureur légitimement constitué, au 
siége du Tribunal de la S. Rote Romaine le 1 décembre prochain, a 
onze heures, pour vouloir souscrire le doute ci-dessous rapporté, et 
fixer le jour de la proposition de la cause devant la Rote, déclarant en 
outre que, s'il ne comparait pas, le procés canonique sera continué et 
terminé en sa contumace. 


DOUTE 
Conste-t-il de la nullité de mariage dams le cas présent ? 


Les Ordinaires des lieux et les fidéles qui auraient connaissance 
du lieu de la résidence du dit Mr Ioseph Marchid, doivent faire en sorte, 
dans la mesure du possible, qu’il soit averti de la présente citation. 

Donné a Rome, le 31 octobre 1916. 


G. Sebastianelli, Decanus, Ponens. 
L. S. 


Ex Cancellaria, die 31 octobris 1916. 


Ioannes Ladelci, 
Notarius S. R. Rotae. 

DIARIUM ROMANAE CURIAE 


SEGRETERIA DI STATO 


NOMINE 
Con Biglietto della Segreteria di Stato, il Santo Padre si é degnato di 
nominare: 


18 ottobre 1916. — L’ Etho signor cardinale Filippo Giustini, Protettore 
dell’ Istituto delle Religiose Filippine, che hanno la Casa-madre a Barcellona. 


Con Brevi apostolici il Santo Padre si é degnato di nominare: 


Protonotari apostolicit ad instar participantium : 


20 giugno 1916. — Mons. Stefano Siminiati, della diocesi di Lesina. 

10 luglio. — Mons. Cirillo Riedl, della diocesi di Briinn. 

— Mons. Giuseppe Pospisil, della medesima diocesi. 

5 agosto. — Mons. Floriano Stan, della diocesi di Gran Varadino di rito 
greco-rumeno. 

23 agosto. — Mons. Guglielmo Nolens, della diocesi di Ruremonda. 

17 ottobre. — Mons. Francesco d’Assisi Ribeiro Costa, dell’ archidiocesi 
di Braga. 


Prelati Domestici di S. S.: 


8 giugno 1916. — Mons. Casimiro Wais, dell’ archidiocesi di Leopoli di 
rito latino. 
14 giugno. — Mons. Giovanni Trzopinski, della medesima archidiocesi. 
— Mons. Vincenzo Czajkowski, della medesima archidiocesi. 
21 giugno. — Mons. Antonio Dobronic, della diocesi di Lesina. 
10 luglio. — Mons. Ignazio Zimmermann, della diocesi di Scepusio. 
5 agosto. — Mons. Giacomo Radu, della diocesi di Gran Varadino di 
rito greco-rumeno. 
23 agosto. — Mons. Benedetto Saenz, dell’ archidiocesi di San Domingo. 
— Mons. Pasquale Ciocia, rettore del Seminario regionale di Catanzaro. 
9 settembre. — Mons. Bartolomeo Capasso, canonico Liberiano. 
10 settembre. — Mons. Pietro Brommenscenkel, della dioc. di Des Moines. 

12 settembre 1916. — Mons. Giuseppe Furlan, della diocesi di Treviso. 
28 settembre. — Mons. Giuseppe Schwind, della diocesi di Spira. 
— Mons. Federico Molz, della medesima diocesi. 

ottobre. — Mons. Ludovico Saverio Bazin, della diocesi di Savannah. 
12 ottobre. — Mons. Michele Guarini, dell’archidiocesi di Taranto. 


Con Breve Pontificio il Santo Padre si é degnato di concedere al Maestro 
del S. Ospizio la facolta di assumere la denominazione di Gran Maestro del 
Sacro Ospizio e di distaccarlo dalla classe dei Camerieri Segreti Partecipanti 
di Spada e Cappa. 


ONORIFICENZE 


Con Brevi apostolici il Santo Padre si é degnato di conferire le seguenti 
onorificenze: 


La Commenda dell’ Ordine Piano: 


15 settembre 1916. — Al sig. dott. Giuseppe M. Cantio, sottosegretario 
de Ministero degli Esteri nella Repubblica Argentina. 


La Gran Croce dell’Ordine di S. Gregorio Magno, classe civile: 


18 ottobre 1916. — Al sig. Yagoro Miura, inviato straordinario e ministro 
plenipotenziario dell’imperatore del Giappone, in missione speciale presso la 
Santa Sede. 


La Commenda dell’Ordine di S. Gregorio Magno, classe civile: 


22 agosto 1916. — Al sig. Edoardo Pietro Francesco Antonio van den 
Bogaert. 

26 agosto. — Al sig. Ermanno Ritschel, dell’archidiocesi di Vienna. 

— Al sig. Ludovico Baumann, della medesima archidiocesi. 

29 agosto. — Al sig. Narciso Gelats, dell’archidiocesi di Santiago di Cuba. 

5 ottobre. — Al sig. dott. Carlo Schwering, dell’archidiocesi di Colonia. 


Il Cavalierato dell’Ordine di S. Gregorio Magno, classe civile: 


26 agosto 1916. — Al sig. Ernesto Hegenbarth, dell’archidioc. di Vienna. 
1 settembre. — A sig. Giuseppe Grossi-Gondi, di Roma. 
27 settembre. — A sig. Emilio Novak, dell’archidiocesi di Zagabria. 


La Gran Croce dell’Ordine di S. Silvestro Papa: 


22 settembre 1916. — Al sig. conte Renato de Lamotte d’Allogny, ciam- 
bellano del principe di Monaco. 

La Commenda dell’ Ordine di S. Silvestro Papa: 


15 settembre 1916. — Al sig. Attilio Daniele Barilari, introduttore degli 
ambasciatori e capo del cerimoniale nella Repubblica Argentina. 
1 ottobre. — Al sig. dott. Lorenzo Cochetti, di Roma. 


Il Cavalierato dell’Ordine di S. Silvestro Papa: 


26 agosto 1916..— Al sig. Cristoforo Stumpf, dell’archidiocesi di Vienna. 

— Al sig. Giuseppe Meissner, della medesima archidiocesi. 

— Al sig. Alfonso Zehle, della medesima archidiocesi. 

31 agosto. — Al sig. dott. Tommaso Pensa, della diocesi di Ascoli Sa- 
triano e Cerignola. 

2 settembre. — Al sig. Camillo Angelucci, custode del pontificio palazzo 
di Castelgandolfo. 

12 settembre. — Al sig. Romeo Bernardini, di Roma. 

15 settembre. — Al sig. Adolfo J. de Urquiza, segretario di Legazione 
della Repubblica Argentina. 

17 ottobre. — Al sig. dott. Raffaele Trua, della diocesi di Orte. 


AVVISO 


La Direzione dell’« Annuario Pontificio » presso la Segreteria di Stato 
interessa vivamente gli Illmi e Rmi Ordinari delle diocesi, i Collegi prelatizi, 
i Superiori generali degli Ordini religiosi, i Rettori dei collegi ecclesiastici e 
tutti i dignitari appartenenti alla Corte pontificia a volerle trasmettére in 
tempo utile le relazioni e rettifiche occorrenti per la edizione dell’« Annuario » 
pel prossimo anno 1917, in conformita della lettera circolare dell’ Emo sig. Car- 
dinale Gasparri, Segretario di Stato, in data 15 luglio 1915, e delle particolari 
istruzioni ricevute al momento delle nomine e promozioni. 


PREFETTURA DEI SS. PALAZZI APOSTOLICI 
NOMINA 


Con Biglietto della Prefettura dei SS. Palazzi Apostolici il Santo Padre 
si é degnato di nominare: 


27 ottobre 1916. — Il sig. cav. Camillo Beccari, Coadiutore con futura 
successione al comm. Edmondo Puccinelli nell’ufficio di Maestro di Casa dei 


SS. Palazzi Apostolici. 

MAGGIORDOMATO DI SUA SANTITA 


NOMIN 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


23 agosto 1916. — Mons. Mattia Frana, ‘ella diocesi di Budweis. 

— Mons. Francesco Saverio Expectac o_ : rreto, della diocesi di Damao. 
7 ottobre. — Mons. Moisé dott. Cagnac, dell’archidiocesi di Bourges. 

— Mons. Filippo Bernardini. 

20 ottobre. — Mons. Alfonso Cammilli, della diocesi di Pistoia. 

21 ottobre. — Mons. Federico Lunardi. 


Cameriere Segreto di Spada e Cappa soprannumerario di S. S.: 


30 agosto 1916. — Il sig. conte Wolfango Schlitz von Gértz und von 
Wrisberg, della diocesi di Hildesheim. 


Cameriere d'onore in abito paonazzo di S. S.: 


5 luglio 1916. — Mons. Andrea Zivkovic, della dioc. di Djakovar (Sirmio). 


Cappellano d’onore extra Urbem di S. S.: 
23 agosto 1916. — Mons. Giuseppe Helld, della diocesi di Rosnavia. 


NECROLOGIO 


9 ottobre 1916. — Mons. Giacomo Ozcoidi y Udave, vescovo di Tarazona 
e Amministratore Apostolico di Tudela. 

12 ottobre. — Mons. Roberto Menini, arcivescovo titolare di Gangra, Vica- 
rio Apostolico di Sofia e Filippopoli. 

17 ottobre. — Mons. Carlo Marbach, vescovo titolare di Pafo. 

